
IDustaj-beq Ganković. 
[D))od krševitom Dinarom, gdje se razlilo Buško 
PA 


Ve blato (jezero), a nad njim izdigao njezin 
najjužniji vrhunac  Kamešnica, nalazi 

se selo Vrela. Selo se zbilo uza stranu, a 
pred njim na sjever, istok i zapad pukla rav- 
nica, u koju se Buško blato uvalilo kao žu- 
mance usred bijeloga jaja. Malo podalje od sela 
prema jugu izdigao se lijep jajast brežuljak, a 
na njemu se vidi, ne »bijela kula«. kako naše 
narodne hrvatske pjesme govore, nego da rek- 
nemo crna kula bega Tankovića. Kula je crna, 
jer se nad njom kroz godine i godine silno 
vrijeme izlilo: kiša, snijeg, tuča. I gromovi su 
u nju pucali i dušmani na nju navaljivali. Krov 
jojje gorio, mnogo je platno (zid) bilo od nje otki- 
nuto, ali ona ipak uspravno stojiiprkosi svemu 

onome, što je preko svoje glave preturila. Stoji 
kula čvrsto i stalno kao stanac kamen u gori, 
pa na njoj ne biva, kao što veli narodna pjesma, 
da, kad gospodar po njoj pođe, »sva se kula iz 
temelja ljulja.« Stoji kula zdrava i čitava, a kad 
joj pogledaš tvrde, široke temelje, zaključuješ, 
da će još postajati mnoge dane i godine, prije 
nego joj se rekne, da je prah i pepeo — ru- 
ševina. 

Uz kulu se nanizalo nekoliko zgrada. Pred 
kulom je dvorište s visokom kapijom. Desno 
dvorištu stoji hambar (žitnica) s mnogo okana 
(pregrada) za raznovrsno žito. Svako okno ima 
svoju vrstu ploda. U jednom je oknu sasuta 
pšenica bjelica ozimica, u drugom jarica, u 
trećem jari ječam, u četvrtom ozimi, u petom 
zob, u šestom pir, u sedmom raž, u osmom na- 
polica, u devetom proso, u desetom kukuruz, 
u jedanaestom grah bijeli, u dvanaestom crveni, 
u trinaestom heljda, u četrnaestom karišik, u 
petnaestom sijerak, u šesnaestom odredine od 
svih ovih vrsta žita za živad, a sedamnaesto je 
prazno i čeka, da se u nj saspe što bilo, a 
to će trebati poslije u jedno od navedenih 
okana sasuti, kamo već po vrsti pripada. A pod 
ambarom je dubok, vrlo dubok podrum za 
repu, rotkvu, krompir, kupus i sve drugo, što 


av 

se boji mraza. Lijevo od kapije vidiš vrlo du- 
gačku staju za krave. Ona je ozidana, dok je 
ambar drven, da žito ne potegne na se vlagu. 
U staji ima osam maldovanka (krava močltalske 
pasmine), dvije naše bosanske buše (male krave) 
i četiri dugoroge posavke. Staja je pregrađena 
na troje. Jedan je dio teočak, drugi za krave, 
a treći za dvanaest vitorogih volova orača. Uz 
tu staju, ali na okuku, da je dvorište posve 
zagrađeno, nalazi se konjska staja, u kojoj ržu 
čili konji i bijesne bedevije (kobile), a tutanj 
njihov po hrastovim podnicama čuje se kroz 
sve selo Vrela, Konji su i bedevije ponajviše 
arapske pasmine, a ima i bosanskih, jer tko će 
samar nositi, a na samaru žito i drva, tko li ga 
vrijeći, ako ne ustrajni, naš domaći konj. Korak, 
dva dalje nalazi se kućica za lovne pse. Tudje 
su za lanac povezani hrtovi i vižlad. Deset ih 
je na broju. Ne zna se, koji li je ljepši, koji li 
tovniji. Pred svakim je korito, a povezani su 
zato, da se ne kolju za hranu i meki ležaj. 
Uz kapiju, što je trebalo još prije spomenuti, 
svezan je kudrav urov, torna psina, koja ni- 
koga, ni svoga gospodara ne poznaje, pa 
bi udarila i na vuka i na hajduka, te bi i jed- 
noga i drugog rastrgala na sićušne komadiće, 
ako ih tko ne bi obranio. Uz ambar prama 

pasjoj staji stoji ćumez (zgrada za živad). U 
njoj ima svega i svašta: kokoši, tuka, gusaka, 
pataka i morskih kokoši (biserki). Golubovi mu 
se legu pod krovovima kule i staja, gdje su 
postavljeni lijepi bojali kafazi Mogao si tu još 
opaziti pauna i paunicu, što ih je Tanković do- 
nio iz Stambula (Carigrada). A za kulom je 
krasno uređena bašča (vrt) i Cvijetnjak s ko- 
vanlukom (pčelinjakom), gdje na svakom sudu 
(košnici) ima vedro ogledalo. U vrtu mu cvate 
plavi sumbul, raznobojni karanfili, rumena ruža 
i kadifasta ljubica, te se tu još može zamijetiti 
mnogi uresni grm. 

“»Kula mu je od devet bojeva«, pjeva na- 
rodni pjevač, ali Tankovićeva nije nego na tri, 
pa ipak je dosta visoka, jer su bojevi (katovi) 
visoki. U donjem su boju (razizemlju) subaše 
(nadglednici) i sluge, a ovdje mu noćivaju i 
kmetovi, ako se zavrnu; u srednjem je boju 
njegov stan i sobe za meatelje, ako mu se 
kojom zgodom uvrnu, a gornji je boj određen 
za žensku čeljad. Toj je čeljadi zaista lijepo, 
jer pucaju krasni vidici na krševitu Kamešnicu, 
Zavelinu, Tušnicu, Cincar i na Buško blato, (je 
Zero) koje se proljećem razlije kao more, kad na 
planinama počne kopnjeti snijeg. Još se otud vidi 
duguljasto Livanjsko polje sa Ševarevim blatom. S 

prozora tankovite kule uživaju ljepotu prirodnu, 
koju nam dade svemogući Bog — hvala mu i 
slava! 


Gospodar te tvrde, kamene kule bio je 
u doba, kad se ova pripovijest događa, Mustaj- 
beg Tanković, a pošlje njega njegov bratić 
Omer-beg. To su bili odžakovići (staro koljeno). 
Malo ih je bilo u Bosni takovijeh. Mustajbegu 
je bilo oko 40 godina, kad se prva eškija (po- 
tlačeni narod, koji se hori, ne za svoja prava, 
jer ih pravo reći ni nema, nego proti nasilju 
pojedinih nasilnika, što bi htjeli od raje, kršte- 
nih sultanovih podanika,.i dušu izvaditi, pa im 


još ne bi bilo dosta) pojavila u Bosni. Valjalo 


im braniti odžak od napadaja, pa i on pripasao 
sablju i zatakao za pas oružje i ako se nije 
njegov kmet ni jedan maknuo. Pa zašto bi se 
i micao? On im je bio dobar kao dobar dan 
u godini, kao gladnom čovjeku kruh, pa makar 
kakav bio. Ali se morao naoružati. Nazivali 
su svakoga izdajicom, tko ne bi pušku podigao. 
Tako se i naš Mustaj-beg, — htio, ne htio — 
priklopio u društvo proti eškiji (ustašama). 
Kakav je Mustaj-beg? To malo prije re- 
kosmo. To ti je duša od čovjeka. Krvi bi ti 
svoje utočio, pa bio ti musliman ili kršćanin. 
Lijep je, brate, i pristao, a prijazan, da mu se 

svaka dlaka posmjehiva. Kako nije star, onako 
je uspravan kao direk. Dosta je povisok, 
a crnomanjast. Nosio je oveliku čalmu (turban), 
a pod visokim čelom bilo mu je oko sokolovo 
i pozahvatan mrki debeli brk, da ga je mogao 
gotovo za uho zametnuti. : . 

Mora da ide i Mustaj-beg u društvu proti 
eškiji. Mora, ne zato što bi eškija njemu bila 
što kriva, nego zato, da mu se ne rekne, da 
je strašivica, da je kukavica, da je izdajica. +8 
on je bosanski beg, plemić, koljenović i s 
ković, pa da tako pogrdnu ljagu a. nosi 1 
Ne, to njegov obraz ne može podnijeti! 


JI. 
Odlazak u boj. 


Osvenulo blago proljeće godine 1875. Ječr 
sva šumovita Bosna i kršna Hercegovina od 
zveke noža, sablje i grohota smrtonosne 1 ubo- 
jite cijevi raznovrsnih pušaka. Planina je puna 
vuka i hajduka, ali ne hajduka, koji je posao 


robiti i paliti, nego koji je pošao sebi tražiti 


slobodu, da makar u kolibi može jesti crni 
hljeb, a da ga ne topi i ne lašti tom krvlju ili 
krvlju svojih milih i dragih. Polje ravno puno 
je stalne vojske i spahija (aga 1 begova) t. J- 

gospodara zemljišta. Sve se diglo, kuka i mo- 
tika: gospodari na kmetove, a kmetovi na 
gospodare. 

Valjalo i Mustaj-begu barjak razviti. Da 
to ne učini, osim rugla i sramote, Bog zna, šta. 
bi mu se još moglo dogoditi. Njegova bi ga 
rođena braća po krvi, vjeri i jeziku raspela i 
na mijehe kao jarca odrli. 

Talambas (daulbas == bubanj) buba pod: 
njegovom vitom kulom. Poziva se sve u četu, 
što može pušku ponijeti. Svjetina se skuplja. 
Tu ima staraca sijedih brkova i brade, pa kre-: 
zubih zuba, a ima i mladića, što im je istom: 
nausnica nicati počela. Sve je pošlo, da otpor 
skrši, da raja (podložnici) ostane rajom, kao što: 
je i dosad bila, a ne pita se: jesu li spahije: 
spahijama ostale kao što su dosad bile. Pošao 
i Mustaj-beg, ako i preko mrtva srca. Valjalo 
je ići u društvu. I ako se njegov nijedan kmet: 
nije pobunio zbog njegove dobrote, valjalo je: 
otpor drugih skršiti. 

Buba talambas, borija (trublja) svira, ciči,. 
da bi morao uši začepiti. Svijet se skuplja. 
Graja je, galama je pred odžakom Mustaj-be- 
govim. Idu posjednici na Crne potoke, da potuku: 
i pokore raju. Dotrčala dječurlija, a i drugi 
Svijet, koji nije za pušku i handžar. Netko se: 

smije, netko plače, kako to uvijek u takvim 
prilikama biva. Dok evo ti i Mustaj-bega Tan- 
kovića na konju vranu kao na gavranu. Obukao 
se u svilu i kadifu, a sav se žuti u suhu zlatu 
kao sunce žarko na vedru nebu. Sve se okrenu 
prama njemu, a on poteže dimiškinju  ćordu 
(sablju, što je kovana u Damasku, u Siriji), pa 
samo reče: »Za mnom, junaci!« 

Krenu Mustaj-beg Tanković sa svojom če- 
tom. Talambas poče bubati, borija poče svirati, 
a kad to prestade, netko izdiže, po svoj prilici 
Osman Hrnjičić, jer je poznat kao šaljivdžija 
i dobar pjevač, iz svega grla: 

»Vozila se po suhu galija, 

Konja jaše po moru delija, 

Pjevač pjeva na njem glave nema, 
Vino piju dva mrtva junaka, 
Dvorila ih bez ruku djevojka, 
Puče puška više Sarajeva 

I pogodi cara na Kosovu 

Pod koljeno u srce junačko, 
Mrtav care zdravo kući dođe«, 

Smije se Tankovićeva četa, smiju se prati- 
oci. Jedan primjećuje: ks 

»Onaj sigurno ne će žive glave donijeti 
kući.« ' 

Drugi nadoveza: »Mrtve ne će pogotovo, 
jer kad ne može živu, kako će mrtvu. Mogao 


13: 


bi doduše sa svojom živom donijeti tuđu mrtvu, 
ali sam svoju mrtvu da donese, to ne može 
biti.« 

Stupa Tankovićeva četa. Sva je zdrava i: 
vesela. Roditelji, braća i sestre, te rođaci i pri- 
jatelji praštaju se s odlaznicima tužna srca i 
suzna oka želeći im srećan put i još srećniji 
povratak. Tužna je i Šemsi-hanuma (gospoda): 
uvrh vite kule. Gleda ona za svojim dragim 
Mustaj-begom, pod kojim vranac zečki poska- 
kuje, pa udara kopitom o kamen, da sva zemlja 
ječi i sitne iskre vrcaju. Ovi udarci odzvanjaju 
u njezinu mekom srcu. Srce joj se steže, pa 
joj kišu suza utjeruje na oči i duboke uzdahe: 
iz grudi istiskuje. Vojska zamače za jedan bre- 
žuljak nedaleko sela, te se više nije ni vidjeti 
mogla. Šemsi-hanuma, tužna za svojim vojnom, . 
prisloni se na jastuk (vanjkuš) i procvili dalje 


III. 


FĐali nahod. 


Ide četa na Crne potoke, koji se nalaze: 
pod gorom Čemernicom na izvoru srebropjene 
Une, gdje ima eškije kao na gori lista, kao u 
polju cvijeta. Podigla se raja proti spahijskomu 
zulumu (nasilju), Nije se moglo njihovo zlo- 

snositi. Četa udarila kraj Buškoga blata u Žu- 
panjac. Tamo je čeka Muharem-aga Odobašić 
sa svojim prijateljima, pa će skupa preko Livna, 
gdje će se tamošnje čete priključiti. A doći će 
još pomoći iz Glamoča, pa će preko dugačkoga 
Livanjskog polja u Grahovo, a otud na Crne 
potoke, da podijele mejdan, te kome obojci, 
kome opanci. Ili će raja rajom biti, ili će 
spahija prohu jesti. 

Stupa četa lagano. Katkad se bubnjar 
oglasi, katkad svirač zasvira, a čuje se i to, 
gdje dva i dva popijevaju : 

»Soko bira, gdje će naći mira. 
Nađe mira na jeli zelenoj, 

A1 pod jelom, tu se šator bijeli. 
Ne će soko na visoke jele, 

Već on ide, gdje se šator bijeli. 

Noć se počela okolice hvatati Zapadni je 
obzor za Troglavom sav crven i krvav kao 
crvena čoha. Tamo će biti razbojište, a do 
njega su puna tri dana hoda. Miti vojska neko- 
lika pusta sela, jer je narod umakao u planinu 
i preko međe, da travu ije i s lista vodu pije. 
Ostale su kuće i druge zgrade prazne. Ne puše 
se badže (dimnjaci), ne laju psi, ne riču goveda, 
ne bleje ovce, ne mekeću koze, ne ržu konji, 
ta ni pijevac ne pjeva. Mrak se uhvatio po- 

dobro i bio bi još veći, da blijedi mjesec iza 
Tušnice ne osvjetljuje pusti kraj. A Tankovićeva 
četa stupa oštro pokraj Stipanića sela, gdje se 
okrunio naš prvi hrvatski kralj Tomislav god. 
925. Crni se nešto nadesno kraj puta, kud je 
četi proći: 

»Šta je ono? učini jedan. 

»Vrti se«, dometnu drugi. 

»Miče se, vjera je!« veli treći. 

Četvrti nateže pušku, pa taman da će 
odapeti i smjeriti ono, što se miče uvrh glave, 
ali u tom Tanković reče: 

»Pusti da vidimo, šta je!« 

Idu sve bliže i bliže. Imaju šta vidjeti. 
Nasred polja pružila se žena u sadaku (suknenoj 
haljini), kolika je duga i široka. Ne znaju još, 
da lije mrtva ili živa. Uz nju se priklonio 
dječak od pet do šest godina s komadom kruha 
u ruci Bulji dječačić u Mustaj-bega i njegovu 
četu. Strah ga uhvatio, te od straha ne može 
ni plakati ni govoriti. 

»Mali !« 

Dječak zanijemio, pa ne odgovara. 

»Snašo!« zovu ženu. 

Žena šuti i ne miče se. 

»Sjaši Mehmede!« zapovjedi Mustaj-beg, 
»pa vidi, šta joj je ?« 

Mehmed sjaha, pristupi ženi i djetetu; dijete 
krisnu, kao da ga u vatru turi, a žena: nit' se 
tiče, nit se miče. 

»Ne boj se, mali!« reče Mehmed, gurnu 
rukom ženu, a žena sva ukočena i hladna kao 
stijena studena. 

»Mrtva je, beže!« reče Mehmed. 

»Oh, jest!« 

»Ja držim, da jest.« .. 

Pipa je po ukočenom licu, po žuljavim, le- 
denim rukama, osjeća, da je hladna kao ljuta 
zmija i opet kazuje: 

»Jest mrtva, jest!« 

»Prevrni je!« 

Kako je žena ležala na lijevom boku, 
Mehmed je prevrnu na desni, pa ima šta kroz 
mrak i vidjeti. Pod njom lokva krvi. 

»Ubijena, beže !« 

»Ubijena ?« 

»Jest; evo pod njom lokva krvi.« 

»Šta ćemo sad?« pita beg. 


«Šta? Ostavimo dvojicu kod nje, pa nek je 


sjutra ukopaju, a maloga ćemo uzeti sa sobom. 

Ovo će biti, ako Bog da, pravi Turčin, pa će 

nam pomoći progoniti raju«. 
»Šutil« reče odrješito Mustaj-beg. A kad 


je mali čuo, da će ga sa sobom povesti i 


s majkom rastaviti, stade ga krivljevina. 

. >Ne plači, dijete!« javi se nježno i sažalno 
Mustaj-beg. »Lijepo će tebi kod nas biti Tvoja 
mama spava, pa će sjutra za nama doći. Sad 
ne može; boli je noga. Ja ću, bolan, rad nje 
konja poslati. Hodi ti amo! Digni ga, Mehmede, 
za me!« 

Mehmed popade dječaka. Dječak se koprcao 
i revao kao rak na ugljenu. Vranac se vrtio, 
jer nije vičan takvoj krisci, Mustaj-beg ustezao 
konja i malo se naprijed pognuo, dok mu Mehmed 
u sedlo za leđa dječaka posadio, a onda ga 
svojim šalom (pasom) oko Mustaj-bega omotao 
i svezao, da ne padne iz sedla. 

. «Drži se, mali, dobro !« rekao je Mustaj: beg, 
pa na bijesnu vrancu krenuo dalje prama Žu- 
Panjcu, a njegova hrabra četa za njim, gdje su 
na noćište pali. 


IV. 
"Dali Ivo u beqa Bankovića 


Svršila se bitka na Crnim potocima. Bila 
je žestoka i krvava. Mnogi je junak tudje svoju 
glavu usijao, a crnu zemlju svojom krvlju na- 
topio, te postao hranom orlu i gavranu. Pravo 
se ne zna: ni tko je dobio, ni tko izgubio. Mu- 
staj-beg se vraćao sa svojom prorijedenom če- 

tom. Bio je nešto sjetan, neveseo. Došao je u 
Županjac svomu prijatelju Arslan-agi Kulišiću 
.i tudje zatekao dijete, za koje je rekao, da mu 
ga čuvaju i paze kao očinji vid, dok se on vrati 
s Crnih potoka. Mali je već spavao, jer je bilo 
pokasno. 

Za večerom upita Mustaj-beg Arslan-agu: 

»Kako je nahod *« 

»Zdrav je ?« 

»Jede li štogod ?« 

»Jede kao mećava«. 

>A je li plakao za materom ?« 

»Pa i nije, ali mu se vidi tuga na licu « 

»Pitaste li ga za ime, otkud li je, što li 
je, čiji li je ?« 

»Pitasmo. Veli, da mu je ime Ivo, ocu 
Luka, a materi Janja. Kaže, da je iz Sevnice 
pod Kongorom, znaš, gdje je ono sedam hr- 
vatskih kraljevića držalo vijeće, o čem li, kako 
li, to mi ni danas ne znamo. Pripovijeda, da mu 
oca zovu prišvarkom »Bičvo«, a da mu je pravo 
prezime Tomić, dakle je rođak onoga junaka 
i glasovitog hajduka Tomić Mihovila, za ko- 
jega pjesme kažu, da je ubio kadiju Suzicu i 
tako mnogu sirotinjsku suzu otr'o i da: »Vino 
pije uvrh Vrana, više Duvna ravna.« Reče još, 
da mu je otac otišao u četu fra Bone Šarića, 

a fra Bono je odveo svoju četu don Ivanu Mu- 
siću. Mater ga je povela, ne zna ni on kuda, 
a netko ju je ubio iz puške, ne zna ni on: tko 
ni za što, jer ga ni vi io nije. To je bilo isti 
dan, kad ga kod Stipanića nađoste uz mrtvu 
mater s komadom kruha u ruci.« 

Po večeri su se još malo prijatelji razgo- 
varali o svem i svačem, a najviše o tužnom 
stanju u nesrećnoj Bosni, a sjutradan otiskao 
se Mustaj-beg sa svojom četom svomu odžaku 
u selo Vrela. Za se je postavio maloga Ivu. 
Mehmed ga dobro pritegao pasom za bega, 
da dijete ne pane sa sedla. A kad su najahali 
kraj Stipanića, gdje već Ivina majka pod crnom 
zemljom ležaše, baci Mustaj-beg turoban pogled 
prema golom, neobraslom humku bez krsta i 
ploče, te nešto u sebi turski prošapta, obzirući 
se žalostivo na maloga dječaka. 

Očito je Mustaj-beg govorio nekakvu mo- 
litvu stvorcu neba i zemlje, čovjeka i crva, 
mrava i svega, što se miče i ne miče, vidi i 
ne vidi, za ispokoj njezine duše. 

Ivo nije znao, ni gdje je, ni kako je, te 
ne bi ni znao, da prolazi mimo svoju rodi- 
teljku, mimo svoju hraniteljicu i odgajateljicu, 
da Mustaj-beg ne učini: Iviću, ondje spava 
tvoja majka, ali će se ona probuditi, pa će 

k nama doći, da vidi, koliki si momak za ovo 
vrijeme narastao, pa će ti još donijeti kolač i 
drugo štošta.« 

Dječak je šutio, dok su mu suzice rosile 
meko i nježno lice. 

Bila je već večer, kad Mustaj-beg Tanković 
izbi pred selo Vrela i tudje se sa svojom kr- 
njom četom oprostio. Na rastanku reče : 

»Braćo! Mi svoje učinismo. Pozovu li nas 
opet, nek ste na okupu. Ja ću pred vama, dok 
je ove moje glave na ramenu, nositi barjak. 
Hoćemo li propasti ili pobijediti, to ne znam, 
to je u Božjoj ruci. A sad s Bogom, dok se 
opet u zdravlju i veselju gdjegod ne sasta- 
nemo.« 

Bubanj zabubao, svirala zasvirala na pozdrav , 
četa se razišla. Mustaj-beg s malim Ivom za 
leđima i s četiri momka jahao prama kuli. 
S kule iz dana Božjega u dan gledala Šemsi 
hanuma, kad će joj sam glavom beg doći ili 
koji begov glasnik stići, da joj makar jednu 
riječ progovore, pa bilo' to bijelo ili crno, 
samo da ne živi u vječnoj neizvjesnosti i očaju. 
Ali glasa ni otkud nije bilo. Već joj siroti oči 
izbjeljele gledajući u nedoglednu daljinu. Ali 
eto ipak jednoć vidje ona, gdje četa, koja je iz 
Vrela pošla na eškiju, stupa prama selu i nji- 

hovoj kuli, ali se iz čete ne čuje: »Vozila se 
po suhu galija«, ni: »Soko bira, gdje će naći 
mira«, već Mustaj-beg tiho jaše na konju vranu 
kao na gavranu, a za njim u sedlu vidi se 
nešto kao klupko, kao kakav zavežanj zamo- 
tano. Sam Bog znade, šta je. 


Vidjela Šemsi-hanuma, kako se Mustaj-beg 
oprostio sa svojim ratnicima, ču kako svi vi- 
knuše: »Živio Mustaj-beg !« — Vidje ona, kako 
on još prije negoli im i riječ progovori,. sva- 
komu turi nešto u ruku, ali vidje i to, kako za 
mjim nešto kao klupko u sedlu jaše. S visoke 
kule kroz gusti mušebak (rešetku) nije mogla 
razabrati, šta je. 


Gleda Šemsi-hanuma kroz mušebak i pita 
se: Šta bi moglo biti; tko jaše za njezinim 
Mustaj-begom? A kad se Mustaj-beg lijepo sa 
svojom četom oprostio, pa pojahao vranca ra- 
vanom prama odžaku, onda Šemsi-hanuma 
nije pogotovo vidjela, šta joj Mustaj-beg za 
svojim širokim ledima nosi. 

Prije nego je Mustaj-beg izbio kapiji, skoči 
Mehmed s konja, da mu otvori, kako će beg 
s djetetom ujahati. A kad ujaha, stade tutanj 
kaldrme, a vranac stade taman pred vrata i 
zarza. 

“ >Odriješi kukavo dijete! Zaista je sustalo.« 

»Spava!« reče Mehmed driješeći ga i ski- 
dajući ga sa sedla. 

Mali se Ivo uljuljao na konju u slatki san 
i zaspao, te nije ni čuo, šta reče Mustaj-beg 
četi, niti je znao, kud je prispio. 

»Nosi ga u odaju, pa kad se ujutru pro- 
budi, dajte mu jesti i piti, štogod mu duša 
želi : kajmaka (skorupa), varenike, mlijeka, meda 
mesa, štagod hoće«. 

Tako je i bilo. ' 

Dok je Mustaj-beg sjahivao s konja i ulazio 
u kulu, dotle je Šemsi-hanuma gledala, kako 
nekakvo dijete unese Mehmed u kulu, pa kako 
nikoga .muškoga nije bilo u kuli, strči u muški 
odio pred svoga Mustaj-bega, da mu nazove 
dobrodošlicu i da ga upita, kako proboravi to- 
liko vrijeme u borbi i na putu, te kakvo one 
on dijete sa sobom donese. 

Beg je pozdravi po muslimanskom običaju 
turskim jezikom i sjede na šilte (od vune na- 
činjeno sjedalo.) Šemsi-hanuma otprimi pozdrav 
i upita, kakvo ovo on dijete sa sobom donese ? 
On joj kaza sve, što je o njemu znao i što je 
iz Arslan-aginih usta čuo. Šemsi-hanumi svr- 
nuše se suze od prevelike tuge, kad je čula i 
razabrala, kako je jadni, mali Ivo osirotio, te 

joj bilo vrlo drago, što ga je milosrdni Mu- 
staj-beg sa sobom donio. 

»Be, ja ću njega i oženiti.« 

»Šuti, dina ti (vjere ti)! I onako mu je dosta 
muke. Ješ ne zna, ni da je živ.« 

»Hoću, vjera je, kad bude vrijeme. Znaš 
našu kmeticu Perku? Ona nema muške glave 
u kući, pa joj je teško. Čim Ivo poodraste, pri- 
mit ću ga za ruku, pa u njezinu kuću, neka bira 
od njezine četiri kćeri, kojugod hoće, pa onda 
i nju za ruku, te pratru (fratru, svećeniku), pa: 
»Vjenčavaj; evo ti pare, a ako ne ćeš ti, beli 
hoće popa ili kadija.« 

Šesi-hanuma se na to begovo ozbiljno 
pripovijedanje grohotom nasmijala. Beg je to 
tako ozbiljno rekao, kao da će to sjutra biti. 

Jednoga dana sjedio Mustaj-beg Tanković 
na sedžadi (prostiraču) pred kulom, pušio na 
nargilu (osobita vrsta lula) žuti rumelijski du- 
han i pio crnu kavu, pa se u debele zavezao 
misli. Sad mu se smrknulo visoko čelo, sad se 
opet razvedrilo. To je bilo kao promjenljivi 
proljetni dan. I još bi se valjda to događalo, 
da ne ču: 

»Hajde, o eškijo!« (ustaša). 

»Nijesam ja eškija, ja sam Turčin«, pro- 
pentao mali Ivica. 

»Šta ovo?« — pita se beg. 

U dozivanju upozna glas Mehmedov, a u 
odgovoru ili odzivanju Ivičin. Kako je do ovoga 
poziva i odziva došlo, to on nije znao, a eto 
to ga je izvuklo iz njegovih misli. Ne bi dugo, 
a evo ti Mehmeda s Ivićem u dvorište. Svaki, 
nosi u ruci po jednu misiraču (tikvu), a na le- 
đima im pune torbe mesnoga graha, što ga je va- 
ljalo spremiti za ručak. Samo je trebalo misirače 
ogulitii grah okončati, pa je gotov posao. Mehmed 
nazva selam (pozdrav) begu, što beg otprimi, 
a Ivo ne reče ništa, jer nije ništa ni znao. 
Divljak među divljacima, — neupućenim slu- 
gama, — još nije naučio, da pozdravi svoga 
hranitelja. Je li zbog toga kriv? — Nije, jer 
ga ne naučiše, niti se potrudiše, da ga nauče, 
a da su mu rekli, da valja bega kao gospo- 
dara uvijek pozdraviti, pa kad to ne bi htio, 
onda bi istom bio kriv, te bi ga valjalo koriti. 

Beg smrknut upita: 

»Kako ono ti zovnu malo prije maloga 
Ivana ?« 

»Hajde, o eškijo!« — kaza Mehmed, kako 
jest. 

»Tko ti to reče?« 

»Jaaa — — onakol« promuca Mehmed 

»Nije: Ja ovako !« — nego pravo kaži: Tko 
ti to reče? Ja hoću, da znam, šta se u mojoj 

kući radi i događa; šta li se u njoj zbori i 
tvori ?« 

Mehmed je šutio kao olovom zaliven. 

»Rekoh li ti ja to?« 

»Ne reče !« 

»A_ hanuma? 

»Ni ona l« 

»A koji sluga, kmet ili subaša ?« 

»Ni oni!« 

»Pa, kako ti to smiješ govoriti ?« 

»Ja mu jedamput ušali to rekoh, dragi beže, 
pa sad prihvatilo sve selo i drugoga mu imena 
nema, već: »eškijo, eškijo!« 

»Baš ti je pametna šala!« reče ljutit beg i 
otpuhnu jedan povelik dim iz nargile. 

»Eto i ja vidim, da ne valja i da je ne- 
slana, dok se ti ljutiš, ama: šta bih tome? Evo 


je vjera, ne ću više. pa ako ikad to iz mojih 


usta čuješ, odmah me metni u falake (sprava 
za sapinjanje nogu) i istabaj, da mi sve krv 
curkom curi.« 

»Ivićul« zovnu beg maloga Ivu 

»Aaaaa ?« 

»A šta ti ono Mehmed reče, kad on tebe 
eškijom zovnu?« 

»Nijesam ja eškija, ja sam Turčin.« 

»A jesi li ti Turčin ?« 

»Ne znam.« 

»Čuj, Mehmede, šta ludo dijete kaže. A ne 
znaš ni ti, jesi li Turčin ili nijesi. Ni ti ne ilačeš, 
(ne moliš se Bogu), pa kažeš, da si Turčin, a 
o turkovanju (islamskom vjerozakonu) ne znaš 
ni koliko je ovliko.« 

Beg noktom prednjega palca zape o prednji 
zub, gdje se ču: Kvrc! —i ništa više, a onda 
nastavi: 

»Da mi ga nijesi odsele tako zvao. A kako 
si ga naučio, da ti odgovara: Ja sam Turčin! 
— tako ga sad od toga oduči. Jesi li čuo ?« 

»Ama, dragi beže, već ga sve selo tako: 
zove, pa i hanuma.« 

»To je tvoja krivica, a znaj, da ja to ne 
ću.« j 

»Ubila bi ga djeca, da se ne odzovne: Ja 
sam Turčin !« Kk 


>»To je tvoja stvar. Ti s djecom računaj. 
Kako si ih naučio, tako ih i oduči. Hodi amo, 
Iviću !« 

Ivo se prikuči, beg ga pomilova po glavi 
i reče! 

»Nijesi ti dijeti ni eškija, ni Turčin, već 
Ivo. A sad nosite to, nek se ručak sprema.« 


27 
V. 
Ive nestalo. 


Ivan Tomić živio je zadovoljno u Mustaj- 
begovu odžaku, Beg ga volio, kao da mu je 
od srca otpao. Nije ni muhi dao na njega pasti, 
niti ga je tko smio prijekim okom pogledati. 
I Šemsi-hanuma bila mu kao pokojna majka. 
Kako je Mustaj-beg zabranio Mehmedu, da ga 
zove eškijom, tako se i ostali svijet odučio. 
Dakle njemu je svakako bilo lijepo, dobro i 
udobno kod Mustaj-bega Tankovića, koji ga 
lijepo pokrojio, pa je bio odjeven kao kakvo 
bešče, a ne seljanče iz opanaka, koje nije bilo 
viklo vidjeti ništa osim ona četiri zida rođene 
potleušice sa siromašnim pokućstvom. U bega 
je svega i svašta vidio i svemu se malo po 
malo priučio. Spočetka dakako da mu je bilo 
sve neobično, te mnogoj stvari nije znao ni 
imena, ali kako je bio oštrouman, sve je brzo 
popamtio, pa kad se zahtijevalo, da prinese 
ibrik (posuda za vodu od bakra), nije nosio 
sahan (bakreni tanjur), kao što je to upočetku 
činio. 

Ivan Tomić živio je kod svoga Mustaj- bega 
Tankovića u selu Vrelima, pod krševitom Ka- 
mešnicom pune dvije godine kao bubreg u loju. 

Lijepo mu je bilokao kod rođene majke, koju 
je već počeo po malo zaboravljati. Rodno selo 
Seonica pod Kongorom, gdje je sedam hrvat- 
skih kraljevića vijeće — kongru — vijećalo, 
od čega je ime gori Kongora postalo, nije mu 
više bilo ni u peti, a kamo li u pameti. On se 
u Tankovića kuli udomaćio, svikao i obikao, 
pa ga nitko ne bi mogao od nje otrgnuti osim 
kakav slučaj ili sila. 

Mustaj-beg Tanković išao je, dok je Ivan 
Tomić kod njega bio, još triput na vojnicu, 
Svakiput se vratio živ i zdrav. Dušmani mu 
ne mogoše ni pera odbiti. Iza svake takve voj- 
nice trebao je kod kuće malo počitka i od- 
mora. Taj odmor našao je uz svoju dobru i 
plemenitu Šemsi-hanumu, pa je nakon toga 
uvijek bio spreman, kad su ga njegovi drugovi 
bosanski i hercegovački bezi pozivali, ustati 
na novu vojnu, da skrši otporni ustanak ne- 
pokorne raje. Baš, kad se posljednjiput vratio, 
nije prošlo ni petnaest punih dana, a glas strje- 
lovitom brzinom proleti kroz Vrela: »Večeras 
dolazi eškija!« 

Na ovu strašnu vijest sve se selo užurbalo. 
Bježalo bi, ali ne zna, ni kuda, ni kako? 

Sjedio Mustaj-beg pred kulom, pio crnu 
kavu i pušio na čibuk, dok se ovaj porazni 

glas poput poplave kroz selo širio. Sjedio on 
bezbrižno i odmarao se, dok se ne začu alka 
na vratima; odmah iza toga šteklac klapnu, 
vrata se otvoriše, a na njih upade jedan sre- 
dovječan čovjek sav uznojen, zapuhan i za- 
dihan. 

»Nema nam stanja!« viknu, prije nego begu 
stiže. 

»Šta ?« 

»Noćas eškija udara na nas.« 

»Tko veli ?« 

»Ibrahim Salkanov i Jusof Alić bili u dr- 
vima. Ibrahima uhvatili i ubili, konje im oteli 
a Jusuf jedva živu glavu iznio. Kaže, da je na 
rođene uši čuo, gdje vele: »Noćas je na Vre- 
lima reda.« — Sva je sreća, što ga nijesu opa- 
zili, jer bi i njega ubili, i tako bi nas našli ne- 
pripravne.« 

»Ima li nas dosta, da se odupremo ? 

»Nema koristi, jer vele, da ih ima kao na 
gori lista, kao u moru pijeska.« 

>A vi, kad se ne _ možemo oduprijeti, po- 
kupite sve, što valja, pa čim prvi mrak pane, 
da vas ne bi s planine opazili, kad biste za 
vida pošli, bježite. « 

»Kuda, beže, ako si Turčin? 

»Kuda; ne ćeš među eškiju, već u Duvno, 

a ija ću s vamai za vama. Kad otpratite žene 
i djecu, sat dva hoda, vrnite se natrag, da ih 
isprašimo i prorešetamo, koliko mognemo.« 
Glasnik otišao. Beg dalje nastavio piti kavu 
i pušiti duhan. Premetao je počesto nogu preko 
noge, što je bio vidljiv znak, da ga se ova 
vijest neugodno dojmila. Mislio je, što bi bilo 
najbolje i najzgodnije taj čas činiti? Još mu 
nekoliko ljudi dolazilo iz sela po savjet, a on 
svima rekao isto kao i prvomu glasniku. A kad 
već sunce naginjalo visokomu Troglavu, sakupio 
je momke i subaše, te im samo to rekao, da 
budu gotovi, kad im on rekne: Polazimo! 

Bila je lijepa jesenska noć. Nebo se iša- 
ralo sjajnim i jasnim zvjezdicama, a mjesec 
svijetlio, mogao bi pri njemu pare brojiti. Ovaj 
je mjesečev sjaj donekle potamnjivao sjaj mnogo- 
brojnih zvijezda, inače bi se one još bolje 
caklile, baš onako kao za tamne noći, kad nema 
mjeseca. Tišina je; vjetra nema ni ćuha. U vrlo 
velikoj daljini čuje se lavež pasa, što prekida 
noćni mir i tišinu. To se i dosad čulo, pa nije 
bega u njegovim mislima pometalo. Još on 
sjedi pred kulom i istresa jednu lulu za drugom. 
Čini se, kao da sve selo mrtvim snom spava, 

"Tako se čini, da njegovi momci i Šemsi-hanuma 
tihi san borave, a da je on sam budan u selu. 
Uistinu je on mislio, što će se, kako li će se 
ako zbilja kako mu rekoše, eškija udari na selo. 
Tko će s tolikom svjetinom bježati; gdje li će 
je smjestiti, pa da bude bez prigovora? Sjedi 
on i puši, meće prst na čelo, da do prave misli 
dođe. U tom mu udari nešto u nos kao palje- 
vina. On otvori _ oči, jer je o svem tome 
žmireći razmišljao. A kad otvori oči, njegova 
mrka kula i dvorište svijetli se, kao da je tko 
baš pred njom upalio krečanu. Otkud svjetlost ? 
Na jugu od Vrela, ima pun sat hoda, a i više, 
planuli plastovi. Doista ih je eškija upalila. 
Popade beg pušku, pa: trak! — Ne bi dugo, 
odgovori mu druga, a za drugom treća i tako 
po redu stadoše puške u selu groktati kao ku- 
kuruzi u tavi. Uznemiri se selo Svak popade, 
što mu je najdraže i najmilije, pa krenu put 
Županjca. Majke i odraslija mladež pokrkačiše 
djecu. Starci i sluge potjeraše blago. Kućni 
domaćini i njihovi odrasli sinovi mašiše se 
oružja, pa pođoše prema svjetlosti, da odbiju 
navalu i palež od sela. I u Mustaj-begovoj se 
kuli sve uskomešalo. Za čas se konji osedlaše. 
Šemsi-hanuma sa sluškinjama, a beg i sluge 
pred njima izjahaše do iza sela. Beg predade 

sve slugama, pa se vrati u selo, da sokoli svoje 
ljude na otpor. Bitka je bila kratka i odlučna. Selo 
odbi eškiju, jer se eškija nadala zateći sve 
nepripravno, pa nije bilo većega zla, nego što 
je nekoliko plasta sijena i slame izgorjelo. Kađ 


suzbiše eškiju, pohitiše za svojom čeljadi, da je . 


stignu, te da joj jave veselu vijest, kako'su 
srećno prošli. Međutim se nitko ne smjede 
vratiti, da zimu zimuje u svojoj kući. Ni sam 
Mustaj-beg nije smio to učiniti. On je u tom 
kreševu zadobio tešku, ali prebolnu ranu. Zrno 
ga udarilo pod lijevo pazuho, ali se nije ni 
srca, ni pluća dotaklo, te je izbilo na pleće. 

Ležao Mustaj-beg Tanković u besvjestici 
u kući svoga prijatelja Arslan-age Kulišića u 
Županjcu. Rana mu se bila upalila. Drugi dan 
prizva ga svijesti vješti narodni ljekar Džendžo 
iz Livna, po kojega su odmah poslali. A čim 
je došao k sebi, upita: 

»Gdje je Ivo? 

Šemsi-hanuma, koja je znala, da je ovo 
pitanje ne će minuti, čim beg dođe svijesti, sva 
u strahu odgovori: 

»Ne znam, dragi beže !« 

»Amo ga dovedi!« 

»Otkle ću ti ga dovesti, žalosna ti sam ?« 

»Šta-a-a; zar Ivu nijeste donijeli ?« 

»Nijesmo, dragi Mustaj-beže! Kako ono 
puške zagroktiše, a mi bez glave i uzglavlja 
kud koje, i tako jadno dijete ostade. Znaš i 
sam, da je tako bilo.« 

»Ih, ih, ih!« učini Mustaj-beg, jeknu i okrenu 
se s teškom mukom i uzdahom k zidu, a Šemsi- 
hanuma sva blijeda kao kreč u sebi prošapta 
molitvu zahvaljujući Bogu, što je ovako prošlo, 
jer bi je inače, da je beg zdrav, živu raščerečio 
(rasjekao na četvoro) za Ivu, ali eto sad zbog 
rane nije mogao ni micati sobom. 


VI 
Otac lvin. 


Seonica je selo pod Kongorom, gdje je po 
usmenoj predaji sedam hrvatskih kraljevića 
vijeće držalo. U ovom selu ima katolička župa. 
U matici krštenih nalazi se pod 75. brojem za 
godinu 1869. od došašća Gospodinova zapisano. 
Ivan Tomić. Ime ocu bilo je Luka, a materi 
Janja od Veljačića. Dan nije bio naveden. Si- 
gurno kut. nije točno znao, kad se dijete ro- 
dilo, a župnik zaboravio to poslije i ispitati, pa 
tako iostalo. Kuća Luke Tomića bilaje pri jednom 
brežuljku. Malena je'to bila kućica s malenim 
vrtićem. Tako je bila malena i oranica i koša- 

nica, što ih je Luka od spahije na obrađivanje 
dobio. No to je bilo dovoljno za njegovu malu 
i siromašnu obitelj. On i Janja bili su radini, a 
tko se ne boji rada, ne boji se glada. Kuća 
bi napredovala, da se iznenada ne dogodi zlo. 
Otišao Luka jednoga pazarnog dana u Županjac, 
ponio deseiak oka žita, da ga unovči, pa da 
za to kupi kući: soli, opute, žiljica i drugih 
potrebica. Kad je svoj posao ovršio, napane 
ga prava, zdrava neki besposlenjak Risto Savić. 
Bč Risto ga opsova i obruži. Risto je bio pijan 
stid ga bilo! A kako je Luka bio meka obraza, 
pa nije dao, da ga svatko ruži i na pravdi Boga 
napada, uhvati se s njim u koštac, te ga krhnu 
o ledinu. Svjetina povika: »Krv, krv!« a Luka 
podbrusi pete i zamače u planinu, da više nikad 
svoje rodne kuće, ni svoga malog Ive, ni svoje 
drage Mare ne vidi. 

Mislio je sirota Luka, da je ovoga napas- 
nika Ristu, od kojega nije mogao pošten 
čovjek mirno proći čaršijom, a da ga ne ugrize 
svojim poganim jezikom kao torna psina, na 
mrtav ubio, pa da će sud sad za njim u po- 
tjeru, te da će ga uhvatiti i na smrt osuditi. 
Ali hoće da! Za Ristu nije nitko ni riječi pro- 
govorio, jer nije imao za koga. Svi su hvalili 
Lukino djelo i žalili, što nije bezdušnika još 


o 

samo malo bolje prignječio, da mu istjera poganu 
dušu, pa da bude mirnija čaršija. 

Risti Saviću nije ništa bilo. A nije to bilo 
ni prvi ni posljednjiput, što su ga pošteni ljudi 
izbubali. 

Kad je Janja vidjela, da joj nema čovjeka 
ćitav dan kući, pa ni sjutradan kad ga nije bilo 
iz čaršije, pošla žalosna u Stipaniće, gdje se 
925. naš prvi hrvatski kralj Tomislav okru- 
nio, svojoj sestri Ljubi, da joj se potuži 
na njegov nedolazak i da od nje posudi malo 
soli i brašna. Povela kukavica i svoga sinčića 
Ivu, jer ga sama nije mogla ostaviti u pustoj 
kućici. A kad je bila nadomak Stipanićima 
puška iza grma: krh! a ona se svali na majku 
zemlju, te je ležala u lokvi svoje krvi, a uz nju 
sjedio njezin jedinac Ivo, sve dotle, dok ih ne 
nađe Mustaj-beg Tanković sa svojom četom. 
Po njegovoj zapovijedi metnuše je pod ledinu, 
crnu zemlju, majku našu, u koju ćemo svi, neko 
prije, neko poslije, a njezina Ivu uze sa sobom, 
da mu bude i otac i majka. 

U Županjeu se govorilo, da je onu ubojnu 
pušku odapeo propalica, Risto Savić i nitko 
drugi. Međutim mi o tom ne ćemo govoriti, 
kad to svojim očima nije nitko vidio, pa se po- 


* uzdano i za sigurno ne zna. Ne treba duše gu- 


* 

biti ni potvarati ga, jer je i potvora težak grijeh_ 
To Bog najbolje znade, tko je to užasno ne- 
djelo počinio; jer je on sigurno vidio. A _ kad 
je to on vidio, on će mu i suditi po njegovoj 
zasluzi. 


VII. 
IViya_ mevolja, 


Selo Vrela osvanulo pusto. Osim pijeva 
oroza (pijevaca) i cvrke vrebaca ništa se više 
nije čulo. Kuće, kule i begovski čardaci stršili 
su mirno, a nitko iz njih nije izlazio, ni u njih: 
ulazio, kao da je kuga selo devet godina mo- 
rila. Ne puše se badže (dimnjaci), ne peku se 
kahve, ne spremaju se ručci. 

Mali Ivo Tomić ustao, protr'o oči, prekrstio: 
se, kako ga je već njegova draga majka bila 
naučila, pa izišao u dvorište, a kad je tamo 
došao, vidio je, da nikoga nema. Ne čuje se 
glas Mehmedov, kojemu je beg zapovjedio, da 
ga ne smije više zvati eškijom i da on njemu 
ne treba odgovarati, da je Turčin, čega su se: 
već i seoska djeca prošla, jer je Mehmed ka- 
zao, ako ih čuje beg, da će ih sve _pomlatiti 
kao štenad. Pošao Ivo u vrt, ali i tamo sve 
pusto našao. Staje su bile bez blaga. Izašao 

kroz nezaključanu kapiju na sokak, pa ni tamo 
nikoga nije vidio. »Idem hanumi!« mišljaše 
dječak u sebi, ali ni nje, ni ikakve sluškinje 
ne nađe. Vikao je: »Zarfo, Mejro, Habiba !« ali 
mu se nitko ne odzivlje. »A gdje je moj beg ?« 
Traži on bega u njegovim odajama, ali nema 
bega, ni od bega traga. U čitavoj kuli vidio 
je staroga šarenog mačka, kako čuči na 
ognjištu i bezbrižno prede. Sve je namješteno, 
kao što je i jučer bilo. Ima doduše malo ne- 
reda, ali to njega nije smetalo, samo ga je 
smetalo to, što nema nikoga. Ova ga samoća 
baci u strah i u brigu. Ne zna on sirota, da 
njegov beg leži u krvi za svoj odžak i rodno 
selo. j 

Dječak je bio obučen, jer su mu rekli; da 
tako zaspi. Mišljahu, kad eškija na selo navali, 
da će i njega sa sobom povesti. No u onoj 
stisci i smrtnom strahu, kad planuše plastovi i 
kad puške počeše groktiti, svakomu je bilo do 
sebe, a begu do sela i sebe, i tako ti njega ne- 
hotice zaboraviše Zalud ga je sjutradan Meh- 
med tražio po svoj kuli, gdje je: premetnuo 
svaki kutić i dozivao kroz selo, ali ga nije mo- 
gao naći. 

Dječak sav usplahiren potrči ponovo kroz 
kapiju u selo i udari zapadnim pravcem prama 

Aržanu Za ledima mu osta begova kula, ostaše 
Vrela, osta Buško blato. Daleko se vidio Cincar, 
Borova glava, Tušnica i Kongara, gdje mu je 
kolijevka u selu Seonici, za koju on već malo 
zna i mari. Vide se još i druge šumovite bo- 
sanske planine i kršne hercegovačke gore, i to 
sve, što vidiku dalje, to tamnije. Ide dječak 
dalje, ide iz pustoga sela, da se namjeri na 
koga bilo, a ni sam ne zna, kud ide. Kad je 
bio visoko u Kamešnici, ophrvala ga glad i 
žeđ i umor, pa se napokon u hladovinu sva- 
lio i zaspao. 

Spavalo i spavalo umorno dijete dugo. 
Kad se probudilo i gladno i žedno, nije znalo, 
šta će, nego nastavilo put istim pravcem. A kad 
se već unoćalo, bilo je gotovo pri vrhu planine. 
Sve blijedo kao krpa od gladi, žeđe i straha, 
očiju naduvenih, crvenih i krvavih od plaća, 
glasa promukla kao u kreštalice od krivljevine, 
. svali se u jarak, da po drugi put zaspi i tako 
odmori umoreno tijelo. Nije ono to snamjerom 
činilo, nego je to od njega zahtijevao teški 
i preveliki umor. 

Kad se dijete po drugiput prevalilo u jarak 
u planini, to je opazio jedan eškijaš. Bio to 
crnomanjast čovjek crnih dugih brkova, ali pri- 
jazna lica i umiljata pogleda. Postavio ga sta- 

rješina na stražu, da pazi, kud tko prolazi, pa 
ako bi bila kakva pogibao, da mu to dojavi. I 
eto on opazio jednoga prolaznika, koji nije bio 
ni malo pogibeljan, a taj prolaznik bio je mali 
Ivan. Čim se dijete pružilo u jarak i malo smi- 
rilo, pristupi on iz svoga sigurnog skrovišta 
k njemu. Ivan je već gotovo na nogama spa- 
vao, pa kad se pružio potrbuške, san ga je tako 
shrvao, da je bio neosjetljiv kao mrtav 

Vidi ustaša pred sobom muško dijete u odi- 
jelu, kakvo nose djeca zgodnijih bosanskih mu- 
slimana, gdje spava tiho, mirno, kao jagnje. U 
isti mah padoše mu na um njegovi sokolići, 
koje je ostavio na izvoru hladne Rame. Stuži 
mu se gledajući to nejako dijete, ali ne za- 
plaka, jer Hrvat junak suze priguši, pa mu 
srce plače uz suho oko. Sudeći po njegovoj nošnji 
mislio je, daje muslimansko, gdje bez ikakve za- 
štite leži u jarku izloženo svakomu nevremenu . 
i nepogodi, izloženo i vuku i hajduku. 

Gledao ustaša (eškija) dijete i gledao. Misli 
mu letjele rodnomu domu, gdje njegovi soko- 
lovi rastu, kojeg ja hoće, ja ne će vidjeti. A 
kad ga se tako sit nagledao, popade ga u na- 
ručje kao praznu torbu, pa s njim za grm pod 
bukvu, te ga umota u svoju debelu crvenu ka- 
banicu rekavši: 

»Spavaj slatko! ja ću bdjeti nad tobom 
nad sobom, a nad nama će Bog.« 

Ustaša je bio budan još sat, dva, dok mu nije 
promjena izbila. A kad mu je promjena izbila, 
popao je dječaka onako umotana u kabanicu 
i s njim išao u glavni logor, koji nije bio posve 
daleko. Čim je ustaša izbio s njim i na svoje 
ga ležište spustio, upitaše ga ostali: 

»Šta je to; šta to nosiš?« 


»Plijen!« — bio je odgovor. 
»Zbilja, šta je to ?« 
»Dijete — dječak, ne znam ni ja, šta je.« 


»Dijete? Gdje ga stiže ?« 

»Samo je nekud zalutalo, a Bog zna, čije je, 
pa taman, gdje mi čuvamo stražu, leglo u jarak 
i zaspalo, a ja ga uzeo, zamotao u kabanicu, 
da ne prezebe i evo sam ga donio.« 

»Jeli Ture ? : 

»Šta ja znam? Na njemu su turske haljine. 
Nijesam s njim ništa govorio, jer je neprekidno 
spavalo, samo što bi se kadgod prokrčilo.« 

»Ako je Ture«, učini jedan, »ja ću ga krstiti » 

>A ja ću mu biti kum,« dometnu drugi. 

»De ti krsti sebe!« učini onaj mrkonja, 


što je dječaka donio prevaljujući se uz njega, | 


da svoje trudne kosti odmori. 


4I 
VIII. 
IVini daljni doživljaji. 

Planula zora. Istok zarudio i navješćivao 
nov, krasan dan. Ustaše su poustajale. I mali se 
Ivo probudio gladan kao trlica, žedan kao vuk, 
a sav od umora slomljen, kao da je ispod 
žrvnja izletio. Ne zna on, gdje je Oko njega 
se vrzu nekakvi crni, mrki, čudnovati ljudi. 
Jedni nabijaju i potprašuju puške, drugi oštre 
handžare i svjetlaju ljute sablje prosjeklice. 
Nema tu Mehmeda, nema Halila, nema bega, 
nema hanume, nema Mejre, ni Habibe, ni ikoga 
njemu poznata. Strah ga hvata, a glad i žed 
za želudac štiplje. Iz straha ga izvuče onaj 
mrkonja, što ga je donio i ako on ne zna, tko . 
ga je donio, a od gladi ga oslobodi komad crne 
iečmenice, što mu je mrkonja turi u ruke. 

»Jesi li se. naspavao, momče?« — bilo je 
prvo pitanje mrkonjino. 

Dječak je šutio. 

»Jes. li gladan, sinovče ?« 

Čuvši to, dječak kimnu glavom, da jest, 
a tad se istom mrkonja hvatio torbe i pružio 
mu poveliku komadinu crna lruha, kakva je 
Bog dao i sofra donijela. Pruži mu ga govo- 
reći: 

»Na, drž! Stric ti tvoj daje. Da ima i va- 
renike, dao bi on tebi, ali kad nema, šta bih 
tome? Da je majka uza te, sve bi bilo bolje.« 

Dječak se mašio za hljeb i počeo ga jesti, 
kao da je utekao iz gladi. Jedući ljeb zaplaka 
i reče: 

»Nemam ja majke.« 

»Da koga imaš ? 

»Nemam nikoga« 

»A tko te posla u planinu ?« 

»Nije nitko ; ja sam.« 

»A_ odkle si?« 

»Ne znam.« 

»Kako je ime selu, iz koga si ovamo došao ?« 

» Vrela.« 

» Vidite sirotu, zaboravili su dijete bježeći 
od nas,« učini mrkonja, pa nadoveza: »Ovako 
se i svojima bojim, kad Turci na njih navale.« 

»Jesi li ti Turčin ?« upita jedan. 

»Ne znam. Beg je govorio Mehmedu, da 
me ne smije zvati »eškijo!« a ja da mu se ne 
smijem odzivati: »Nijesam ja eškija, ja sam 
Turčin«. 


»Sad ćemo mi tebe krstiti, ako si Turčin,« 


reče drugi. 
Dječak se na te riječi prepade, jer kr- 
stiti znači i tući, pa se bojao, da ne bude bijen. 

»A ja ću mu kumovati, kao što sam i rekao« 
dometnu treći, 

Dječak se još više u srcu preplaši držeći, 
da će mu ovaj pri tučnji pomagati. 

»Znaš li, kako ti je ime? — upita ga mr- 
konja. 

»Ivo mi kažu.« 

»A kako se na kući zoveš.« 

»Ne znam: jedni vele Bičvo, a jedni Tomić. 
Ocu je ime Luka, a materi Janja.« 

»A gdje ti je otac ?« 

»Ne znam. Otišao je, kažu, s fra Bonom u 
hajduke, a mati mi je poginula.« 

»Na moju dušu, to je Lukin sin!« — pri- 
mijeti netko. 

»Kojega Luke ?« 

»Ma čuješ, gdje dijete veli, da se zove 
Tomić, dakle Luke Tomića iz Seonice, što je 
prošlu noć poginuo pred Vrelima,« 

»Jest, jest!« potvrdiše mnogi i na dječa- 
kovim crtama lica spoznaše lice Luke Tomića, 
i ako je dječak bio još nejak. 

»Oh, da mu je otac živ, kako li bi mu se 
obradovao! Ali kud će nesreća, pa prošlu noć 
pade. Nije jadan ni slutio, da udara i pali selo, 
gdje ima njegove rođene krvi.« 

»Šta ćeš d&?« reče ih više u jedan glas. 

>A gdje ti je majka poginula ?« 

»Poginula u polju, pa spava. Beg veli, da 
će ona opet doći, čim se probudi. Kad ju je 
Mehmed prevrnuo, bila je pod njom puna šaka 
krvi. Onda me je beg nekud odnio. A kad smo 
se njegovoj kući vraćali, pokazao mi je, gdje 
moja majka spava. Ona se sva pokrila zemljom, 
pa joj se ne vide ni oči, ni glava, ni ruke, ni 
noge.« : 

Sad ustaše saznaše, što su htjele: da Ivo nije 
Ture, da mu je majka poginula kao što i otac 
dan prije, te da ga je našao Mustaj-beg Tan- 
ković i sebi uzeo, da ga othrani. 

»A šta ćemo s njim?« pita jedan. 

»Pričekajmo, šta će reći četovođa?« veli 
drugi. 

.»U Spljet s njim, u Spljet« oglasi se mr- 
a) a u tom i četovođa dođe. 

Mrkonja ispripovjedi četovođi sve, što je 
znao o Ivi Tomiću, kazavši ujedno, da ga je 
naumio spremiti u Spljet. Četovođa je bio s tim 
sporazuman, pa mu rekao: 

>Ti si ga našao, ti ga i nosi do navrh pla- 
nine. Otud ga uputi do prvoga sela i reci mu, 
neka podjedno govori: »Spljet, Spljet«, pa će 
valjda tako dijete izbasati. 

Mrkonja popade dječaka krkače, uznese ga 
uza stranu, skinu ga sa sebe, turi mu komad 
kruha u ruku i reče: 

»Hajde, Ivo, hajde, sve ovim putem, ama 
polako. Nemoj se spotaknuti. Pazi, da ne paneš 
u kakvu pećinu. Ako koga sretneš, pa te upita: 
»Kuda ideš« a ti mu reci: U Spljet. — Znaš 
li sad, šta ćeš odgovoriti?« Tužni je dječak 
tužno odgovarao: »Znam. U Spljet!« 

. Prije nego se rastadoše, poljubi ga mrkonja 
u glatko čeoce, pa se raziđoše svaki svojim 
putem predavši mrkonja i sebe i njega u ruke 
Božje. 
IX. 


Ivan dolazi u Spljet. 


Išao dječak, Ivan Tomić, na zapad niz du- 
gačku Dinaru. Išao je polako po naputku mr- 
konjinu jedući crni ustaški kruh, a u sebi je 
neprestano šaputao: »Spljet, Spljet,« da ne za- 
boravi, kud ga onaj mrkonja i drugi ljudi ot- 
praviše. Idući tako dođe do jednoga sela. Pred | 
selom se igrala hrpa dječaka, pa kad spaziše 


. maloga putnika stranca u njima nepoznatoj i 


neviđenoj nošnji, prestadoše se igrati, zgrnuše 
se oko njega i radoznalo ga neko vrijeme 

promatrahu, a naposljetku se jedan, najsmjeliji 
među njima, zakani, pa ga upita: 

»Otkle si?« 

»Iz Vrela«. 

»Gdje je to?« 

»Amo preko gore.« 

>Kud ideš ?« 

:»U Spljet.« 

»Daleko je to, moj dragi, vrlo daleko.« 

»Tamo me šalju.« 

»Tko te šalje ?« 

»Nekakvi ljudi u planini.« 

»Da nije eškija ?« 

»Ne znam ja. Ja nijesam eškija, ja sam — 
— —, i malo da ne reče »Turčin«, ali mu pade 
na um, da mu je to beg zabranio govoriti. 

Kad ga još upitaše za ime i za rod, pa 
kad čuše, šta im Ivan reče, sažali im se, a naj- 
stariji reče: 

»Hajde ti, Ivane, sa mnom mojoj kući, pa 
ćemo ti dati jesti, a možeš otpočinuti i noćiti. 
Sjutra, čini mi se, ide moj susjed Petar Vrgo- 
čević u Spljet radi soli s magarcima i mulama, 
pa te može sa sobom povesti.« 

Ivan pođe s gostoljubivim dječakom kroz 
selo, a -sva djeca krenuše u hrpi za njima. Djeca 
su promatrala njegovo odijelo, što ih je više 


“u 


a 

k njemu privlačilo, negoli sam on, strani dječak. 
Do dječakove kuće prikupi ih se još više, pa 
kad uđoše u dvorište, bilo ih puno dvorište. 
Dječakova mati čuvši neki žamor u dvorištu, 
ostavi posao, pa vidjevši toliku množinu djece, 
stala zabezeknuta na kućnom pragu. S lica si 
joj uz začuđenje mogao i neki strah primijetiti, 
jer se bojala, da se nije što neugodno zbilo. 


A kad vidje svoga Ilijicu živa, zdrava i vesela 


među njima, pa još među njima nekakva dje- 
čaka u turskom odijelu, lice joj se razvedri, jer 
je pomišljala, da su se djeca seoska zbog toga 
došljaka u njezino dvorište sabrala. 

»Majko !« reče Ilijica, »evo ti dovedoh jedno 
siroče, a kuća mu je, kaže, tamo preko Kameš- 
nice. Ide u Spljet Tamo ga šalju nekakvi ljudi 
iz planine. Može kod nas prenoćiti, a sjutra 
neka ide sa susjedom Petrom Vrgočevićem. 
Bit će mu s njime lijepo. Petar je dobar, pa će 
ga povesti sa sobom, a ako baš ne htjedne, ja 
ću ga pratiti do prvoga sela i tamo umoliti 
koga, da mu pokaže put dalje.« 

Ilijinoj se materi smili siroče, ali joj bi 
drago, kad ču, šta njezin dobri sin reče. Ona 
sama ispita Ivana, da čuje, što je željela znati, 
a onda ga ponudi jelom. Dječak je jeo slasno, 
a seoski su djećaci gledali, kako mu se veliki 
zalogaji kroz grlo otiskuju. 

Ivan je noćio kod Ilijice i njegove matere. 
llijica je otišao još istu večer, kad je Ivan pri- 


spio u selo, susjedu Petru Vrgočeviću, pa mu . 


kazao za Ivana, a susjed je Petar pristao, te 
mu je bilo drago, što će imati druga, kakva 
bilo da bilo. Ujutru pri polasku skupila se 
opet seoska djeca oko njega u Petrovu dvo- 
rištu. Petar je Ivana svezao za samar na jedno 
magare, da ne pane, a ako i pane, da ne pane 
S visoka, pa da se ne ubije, a sam je uzjahao 
na jednu mulu. Ostale mule i magarce tjerali 
su pred sobom. Mati Ilijina dala je Ivanu 
jarku (ječmenu pogaču) i dobar mastan sirac 
za put. 

Sve polako idući, jer se magarad sporo 
miče, izbili su taj dan u Trilj, gdje su preno- 
ćili. Vrgočević je platio konak za Ivana, jer on 
nije imao uza se ni probijene pare Sjutradan 
su rano uranili, te kasno pod noć izbili u Spljet. 
Putujući oba dana razmišljao je Vrgočević, šta 
će s dječakom činiti, kad jedamput izbiju u 
Spljet. Ne može ga na ulici ostaviti, a nema 
ga komu predati. »Kome li ću ga predati, kod 
koga li ostaviti, Bože _moj?« Usput se o tom 
sa svijetom dogovarao i savjetovao. Svatko 
mu je govorio, da bi lako bilo, da je dječak 
pojači, ali ovako teško ide. U Solinu mu reče 


49 


jedan Spljećanin, da je pojači i da zna čitatii 
pisati, da bi ga on sebi na zanat uzeo, ali 
ovako da ne može. On svjetova Petra, neka 
ga odvede gradskomu poglavarstvu, pa će se 
već ono pobrinuti za njega. A kad to Petar 
ču, bi mu vrlo drago, što će se tako lako dje- 
čaka osloboditi i u sigurnim ga rukama ostaviti, 

Kasno su izbili u Spljet. Dječak je od 
drijema klimao glavom na magarcu amo tamo, 
a kako je bila noć, nije ni vidio uskih ulica i 
velikih palača. A čim su pali u jednu malu 
krčmu na konak, legao je bez večere, jer ga je 
put silno umorio Spavao je svu noć kao zaklan 
i sjutradan do neko doba. Petar je već bio s6 
iz solnog ureda izvadio i došao u krčmu, kad 
se Ivan od sna probudio. Dade on njemu komad 
kruha i zdjelicu mlijeka, što Ivan slasno pojede, 
a onda ga uze za ruku i odvede u gradsko 
poglavarstvo. Ivan je gledao uske ulice, visoke 
palače i mnogu raznovrsno obučenu svjetinu, 
te bi bio na mnogim mjestima zastao, da ga Pe- 
trova snažna ruka ne potezaše za sobom. Kao 
što se on zagledavao u zgrade i svjetinu nikad 
prije neviđenu, tako su i prolaznici postajkivali 
promatrajući njega. A kad su bili u poglavarstvu, 
upita ih redar, šta žele. Petar mu kaže ono- 
liko, koliko je znao o Ivanui šta želi. Kak 

još nije bilo gradskoga načelnika, reče im redar 
neka čekaju. Kad Petar reče, da ne može če- 
kati, jer mu je hitnja kući, redar učini: »A ti 
ga ostavi i hajde s Bogom. Ja ću ga predvesti 
gospodinu načelniku i kazati, šta je.« 

Tako je i bilo. Ivan je ostao u općinskoj 
kući, a Petar se vratio sa svojima solju natova- 
renim mulama i magarcima u svoje rodno selo. 


X. 


Ivo dobio poočima i pomajku. 


Čekao mali Ivan Tomić u gradskom uredu. 
Sam nije znao, šta čeka, koga čeka, zašto čeka, 
šta li će s njim biti? Redar ga posadio na klupu, 
a on gledao preda se, gledao u prolaznike, 
gledao veliki hodnik, gdje je na zidu bila slika 
do slike. A kako se ovdje mnogo svijeta izmje- 
njivalo,i to sve u nekoj žurbi, ničijega lika nije 
mogao dobro uhvatiti ni zapamtiti, da bi ga 
poslije u susretu prepoznati mogao. Nitko po- 
znat nije mu napokon izbio na oči, sve mu bilo 
tude, sve čudnovato, sve nepoznato. Bilo je već 
i podne blizu, a istom se pojavi jedan gospodin 
s velikom kapom na glavi. Bio je sav u crno 
odjeven kao kakvo strašilo, Pa što je još za- 
čudnije bilo, i ruke su mu crne bile kao u Arapa, 

'kao da je sve jutro strugao iz dimnjaka čađ. 
A kad redar stade ukočeno pred njega, kroz 
dječaka prodoše trnci, te mišljaše, da se i 
redar kao i on prepao. Da nije vidio onomu 
crnom gospodinu lice, koje je bilo nalik na 
ljudsko, mislio bi, da je vukodlak, o kojem mu 
je majka toliko puta pripovijedala. Taj crni 
gospodin opazi Ivu i upita redara: 

»Šta taj mali Turčin ovdje radi ?« 

»Nijesam ja Turčin. Beg je rekao, da to ne 
smijem nikad nipošto reći,« reče Ivan; »ne znam 
ni sam, kako, ni zašto.« 

»A šta si ti?« 

»Ne znam. Mehmed me zvao: eškijo! pa 
mu je to beg zabranio.« 

»Kako ti je ime?« 

»Ivo.« 

»Dakle ti je ime Ivo. Ti si dakle moj dragi 
Ivo kršćanin. Jesi li?« 

»Može biti.« 

Sad se umiješa redar u njihov razgovor i 
kaza ukratko sve, što je od Petra Vrgočevića 
čuo. A_ kad je crni gospodin, gradski načelnik, 
čuo, sinu mu nešto u glavi. Lice mu se na- 
mjesti na prijazan smiješak, te reče: 

»Povedi ga ovamo!« 

Crni gospodin idaše naprijed, a njih dva za 
njim. Ključ škrinu u bravi, vrata se otvoriše, a 

pred njima se ukaza krasno išarana i bogatim 
namještajem odjevena soba. Crni gospodin skide 
onu veliku kapu s glave, skinu onu crnu kožu 
s ruku, pa su mu ruke bile kao u ostaloga svijeta, 
onda sjede za krasan sto, uze pero i papir, te 
poče nešto pisati, dok su njih dva uz vrata stajali 
Gospodin je pisao: 
tovani prijatelju! 

U razgovoru s Tobom čuo sam uvijek, 
tužio si mi se i tužiš se, kako nemaš od srca 
poroda, te za djetetom hlepiš kao žedan jelen 
za bistrim, hladnim vrelom vode. Ja Ti više puta 
govorah, da primiš kakvo sirotinjsko dijete evo 
odovud iz Spljeta, pa da ga odgajaš i othra- 
njuješ, čim bi mnogo pomogao siromašnim 
roditeljima i općini, koja snosi velik teret za 
sirotinju. Ali Ti si se vazda branio i braniš se, 
da ne možeš ove naše djece ni očima gledati, 
jer su tobož iskvarena, pa da bi, bojiš.se, Tvoj trud 
i nastojanje bilo uzaludno. U jednu ruku imaš 
i pravo, jer svatko hoće, da od svoga truda vidi 
neki uspjeh, a u drugu ruku nemaš pravo, jer 
treba i za onakve, što ne valjaju, da se netko 
skrbi, komu je Bog dao, te ima i u glavi i u 
kesi. Međutim evo mi Bog dade zgodu, pa Ti 
jutros mogu ispuniti želju. Ovaj čas nađoh 
jednoga dječačića, sirotu, iz Bosne. Pravo mu 

ni imena ne znam. Ti ćeš to bolje ispipati, jer 
si učitelj, pa ćeš mi pripovijedati, što si sve od 
njega saznao. Ja ga šaljem Tebi na brigu i 
odgoj. Nadam se, da ne ćeš moći reći, da sam 
Ti spremio bilo koga, nego baš, koliko na oči 
vidim, vrlo sirotno, ali čestito, mirno i umiljato 
dijete. 

Unaprijed Ti čestitam na uzgajaniku i u srcu 
se veselim radi veselja Tvoje gospođe Vladi- 
slave, koja će ga objeručke primiti i sva u 
radosti cvasti, kad vidi novoga člana Vaše 
cijenje obitelji. 

Tebe štuje, a milostivoj gospođi ruku ljubi. 

Tvoj prijatelj 
N.N. 
U Spljetu, 20. listopada 1877. 


Kad je pismo bilo gotovo, turi ga načelnik 
u omot, napisa napis, to posuši i pruži redaru 
govoreći: | ' 

»Znaš li, gdje stanuje gospodin učitelj Juraj 
Carević ?« 

»Znam.« 

»Vodi dječaka k njemu. Podaj mu pismo, 
a dječaka ostavi kod njega; ne reci mu ni ri- 
ječi, ni tko ga šalje ni, ni zašto ga šalje. Odmah 

se vrni.Je si li čuo ?« — »Razumijem«, reče redar, 
uze Ivana za ruku, pa snjim krenu kroz uske. 
uličice između visokih ikipovima urešenih zgrada. 
Prelazi Gospodski trg i izbi na morsku obalu, 
a kad dječak ugleda hrvatsko more, uskliknu : 
»Buško blato! (jezero)!« — »Nije,brate!« pouči 
ga redar, — »ovo Buško blato, već je ovo naše 
hrvatsko Jadransko more.« 

Iđahu neko vrijeme obalom, onda krenuše 
u jednu ulicu, te izbiše na Gradac, gdje je sta- 
novao učitelj Juraj Carević. Redar uvede dje- 
čaka u kuću, raspita sluškinju za gospodina 
Carevića, pozdravi ga, predade mu pismo, pa 
odmah pozdravivši još jedamput ode na vrata, 
a Carević gledaše izbuljenih očiju sad dječaka, 
sad za njim i ne mogaše te zagonetke riješiti. 

Hm! Dade mi pismo i. ostavi tursko di- 
jete na vratu, a da ni riječi ne prozbori. Kakav 
je to red? Kakvi su to redari? Tako stade Ca- 
rević razmišljati, pa poviče za redarom:> Re“ 
daru, redaru«! redar je već bio zamaknuo za 
ugao, pa i ako je čuo Jurjevo dozivanje, ne 


htjede se povrnuti, da mu stvar razjasni, jer 


mu je tako rekao njegov poglavar, gradski 
načelnik, a služba: je služba, pa je valja 
točno ispunjavati i savjesno izvršivati kao i 


druge poslove, ako ne ćemo, da nam iz ruke 


isklizne kao riba. 

»Da vidim, tko piše i šta piše?« prozbori 
Juraj u sebi i pogleda na natpis, gdje piše: 


Štovanomu gospodinu, 

| Jurju Careviću, 
Pp. n. učitelju i t. d. 

: Ovdje. 


»Piše načelnik. A šta? Sad ću vidjeti! Baš 
je taj redar bezobrazan; mogao mi je i nau- 
stice kazati, pa bih već znao, o čem se radi.« 

Uze škare, otvori pismo i poče čitati. Či- 
tajući pismo vidjelo mu se na licu i krupnom, 
dugom brku, kako se ugodno smiješi. 

»Ala će se moja Vladislava radovati, kad 
ga ugledal« ' 

Reče to i baci pogled na dječaka, koji 
je bio zdrav, rumen, jedar, malo medast od 
sunca i puta, pa mu reče: 

»Dijete, hodi sjedi!« 

Dječak odmah sjede prekrstivši noge po 
turskom običaju dolje na pod, a on ga posadi 
blizu sebe na stolicu rekavši mu: 

»Ovako se kod nas sjedi.« 

Iza toga Juraj zovnu sluškinju, te joj reče, 
da ide brzo do gospođe Vladislave i neka joj 
kaže, da ima nešto osobito novo u kući, ali 
nipošto neka ne kazuje, šta je to »nešto 

osobito novo«, dai ona bude tako iznenađena, 
kao što je i on bio. Pošto sluškinju spremi po 
ženu, pristupi dječaku, pogladi ga nježno po 
glavi i upita 

»Dijete moje, kaži mi ime svoje? 

»Vele mi: Ivo.« 

»A_ kako još?« 

»Bičvo.« 

»Ima li još kakvo ime ?« 

»Vele nam i Tomić.« 

»Careviću dode na pamet Tomić Mihovio, 
glasovit hajdučki harambaša (četovođa) iz pje- 
sama, što su ih sakupili franjevci fra Grgo 
Martić, koji se pisao i Ljubomir Zelenlugović 
i fra Ivan Frano Jukić u Bosni, pa u sebi poče 
govoriti početak jedne pjesme: 

»Vino pije Tomiću Mijate, 

U Vrh Vrana, više Đuvna. 

Kad se Mijat ponapio vina, 

Pa mu vince ugrijalo lice, 

A rakija govor otvorila, 

Onda priče društvu besjediti:« itd. 

Juraj se mišlju u pjesmu zanio, a u tome 
Ivan kihnu, te mu misli pomrsi. 

Još ga je ispitao za rodno mjesto, za ro- 
ditelje, za boravak iza materine smrti, a mali 
mu je sve lijepo kazivao, koliko je znao i ko- 
liko se mogao sjećati. U tom je i Jurjeva žeria 

Vladislava izbila kući, te je bila vrlo iznena- 
dena vidjevši nepoznata dječaka u turskom 
odijelu, gdje sjedi s Jurjem u sobi. A kad joj 
Juraj pokaza još k tomu načelnikovo pismo, 
kako mu ga on spremio, bilo joj je vrlo drago, 
te se zadovoljna lati posla, da što prije ručak 
donese na sto i tako da prviput nahrani svoga 
gojenca. 


XI. 
Ivo u školi. 


Juraj Carević stanovao je u gradskom kraju, 
koji se zvao Gradac. Iz svoga stana imao je 
lijep pogled na more Vidjeli su se otoci: Brač, 
Hvar, Korčula i drugi, a mogao se vidjeti u 
velikoj daljini i Vis, gdje hrvatska đesnica 20. 
srpnja 1866. pod vodstvom admirala Tegethoffa 
spase Austriju. Gledao on iza ručka na pjenu- 
šavo, uzbibano more i mislio na svoj novi do- 
bitak. Prva mu je briga bila, da preodjene dje- 
čaka, kako ne će svijetu zbog svoje nošnje 
upadati u oči i nad njim se kupiti i sakupljati 
kao nad medvjedom, a druga, da ga priuči kuć- 
nomu redu i pristojnosti, jer je pri ručku pri- 
mijetio, da dječak o tom ništa ne zna. Ruke su 
mu bile nož i viljuške, te je njima otkidao hljeb 

i hvatao meso. Njegovoj se ženi Vladislavi va- 
ljalo pobrinuti za rubeninu i posteljinu i to što: 
prije, ako je moguće do večeri, da se dječak: 
presvuče. Kad je sluškinja suđe poprala, izmjeri 
on Ivana od glave do pete, te je posla svomu. 
prijatelju Lovri Katoviću, da: mu na brzu ruku: 
po poslanoj mjeri spremi nekoliko gotovih 
odijela, čarapa, cipela i narodnih hrvatskih: 
kapa. Kotović se čudio, šta li će to Carevićui 
pitao je sluškinju, a ona mu kazivala, kako su ne- 
kakvo tursko dijete dobili, pa hoće gospodar, 
da ga presvuče, jer će kod njih ostati. Done- 
savši ona robu Carević obuče Ivana, te ga isti 
dan povede sa sobom u školu, gdje ga upisa, 
a dade mu i knjigu u ruke. 

Da je Ivanu Tomiću bilo neobično vidjedi 
pred ssobom toliko djece na. jedamput, to mi 
znamo, a da mu je još bilo neobičnije vidjeti 
ih, kako mirno kao ovčice u klupama sjede, pa 
paze i slušaju, šta im učitelj govori i razlaže, i 
to nam je poznato. Dječak je bio kao malen 
divljačić, te se čudio i svomu tijesnom odijelu 
bez tura i šarenoj knjizi. Svemu se on čudio, 
ali se u svem brzo snalazio, jer je bio darovit 
i oštrouman. I ako su njegovi drugovi bili ne- 
koliko poodmakli u naucima, on ih ipak ubrzo 
stiže, pri čem ga je pomagao njegov novi po= 
očim 

Gospoda Vladislava Carevićka bila je žena 
kućanica, valjana i radljiva preko svake mjere. 
Osobito u jesen i pred Božić imala je pune 
ruke posla. Šila je i krpila nekakve ženske 
opravice, a sluškinja ih nekamo odnosila i opet 
druge poderane donosila. To je Ivanu upalo u 
oči, pa je jedamput upita: 

»Komu se to nosi ?« 

»E, moj Ivo, nijesi ti sam sirota na svijetu. 
Ima ih još. mnogo bez oca i majke, bez brata 
i sestre, bez ikoga svoga na bijelom svijetu, 
pa se za njih brinu dobri ljudi, a da se ne 
brinu, siromašna bi djeca skapala, pomrla bi 
od gladi i žeđe, od studeni, od nečistoće, go- 
lotinje, bosotinje i svake druge nevolje. Je- 
damput ću te povesti, da vidiš takvih mnogo 
sirotica, kao što si i ti. Ima ih i manjih i većih 
od tebe. Dobri se ljudi, kako rekoh, brinu za 
njih, pa ih odijevaju, hrane, šalju u školu iobrt, 
a kad svrše školu i nauče bilo kakav zanat, 
onda ih puste u svijet, da se sami hrane i iz- 
državaju, a ne ištu plaće za svoj trud oko njih, 
nego samo zahtijevaju zahvalnost za primljene 
blagodati i to, da se i oni za druge onoliko 
pobrinu, koliko su se drugi za njih brinuli. 

Zbilja je jednoga dana povela gospođa Vla- 
dislava Ivana u žensko sirotište, gdje je vidio 

množinu djece različne dobi, a ta su djeca 
pristupala k njoj i ljubila joj ruke. Djecu je ču- 
vala nekakva žena sva u crno obučena. Niz 
nju su visjeli veliki očenaši s krstom, a na 
glavi je imala veliku kapu, kao snijeg bijelu, 
s dva bijela krila otraga. 

Dok je gospoda s čuvaricom nešto go- 
vorila, Ivan je promatrao djecu, koja su se 
slobodno gibala, igrala, razgovarala i veselo 
kliktala. A kad je zvonce zazvonilo u hodniku, 
raziđoše se u sobe, pa osta dvorana prazna, 
samo se on s gospodom i časnom sestrom u 
njoj nalazio. Govorile su o dječjem rublju, 
koje je trebalo popravljati. 

»Poslat ću momkinju,« reče gospođa pri 
polasku i oprosti se, a crna čuvarica odgovori, 
da će joj biti drago. 
= Izišavši njih dvoje na ulicu upita Ivan: 

»Tko je ono ?« 

»Ono je časna sestra«, veli Vladislava. 

»Pa što se onako obukla ?« 

»Takav joj je red. Ona se ne smije druk- 
čije oblačiti.« 

>A što one velike očenaše s krstom ne 
metne u džep? Mogla bi ih lako izgubiti, ako se 
ona uzica pretrgne.« 


61 


»Ne smije. Ona ih mora onako nositi, jer 
i to zahtijeva njezin red. Izgubiti ih ne može, 
jer ako joj se jedna uzica izdere, ona je zami- 
jeni novom. A ako bi ih i izgubila, lako bi ih 
našla, jer ona malo kuda ide iz svoje kuće.« 

Iza ovoga pohoda i razgovora nije prošao 
ni pun sat, a već je pred gospođom bio pun 
svežanj opravica, koje je trebalo popraviti i 
ukrpiti. 

Ivan je gledao, kako joj posao ide brzo 
za rukom. Gledao on, kako ona časkom od- 
mjeri za krpu ni preveliku, ni premalenu, nego 
baš koliko treba, kako je za tim prišije koncem 
u rijetko, kako će je poslije trajno prišiti, a 
onaj prvi konac izvući. Sve to on gledao i či- 
nilo mu se, da to baš nije tako težak posao. 
Ali kad jedamput nije bilo gospode kod kuće, 
pokuša on sam, da jednu opravicu ukrpi, ali 
mu to ne pode od ruke. Ostavi on sve na svoje 
mjesto tako, kako se ne bi poznalo, da je u 
stvari dirnuo, te kad nije ništa mogao učiniti 
dobra, neka barem ne bude ni zla iz njegove 
ruke. Ostavljajući neuspjeli posao odlučio je, 
da će pobolje pripaziti, kako to gospođa radi, 
da se i on uvješti, pa da joj, kad je besposlen, 
pomogne. Ako je teško novo načiniti, nije teško 
staro, razdrto koliko toliko popraviti. 

I zbilja osim brige oko svoje knjige imao 
je i drugu brigu, da nauči krpiti haljine, kako 
bi svojoj hraniteljici pomogao. Čitajući svoje 
zadatke gledao je, kako to ona vješto obre- 
zuje, kako li zaokružava i izrezuje, kako ča- 
skom uvlači u iglu, pa konac zavezuje, a onda 
se igla provlači kroz platno, ne možeš je okom 
zamijetiti, te ne bi dlan o dlan udario, jedna 
zakrpa gotova, pa druga, pa treća, pa opra- 
vica ukrpljena gotova, ne bi je poznao, da je 
to ona malo prijašnja. 

Išao jednoga dana Ivan žurno iz škole 
kući. Njegov drug Dujam, koji se nije baš 
najbolje vladao, :poteže ga za kaput i raskide 
mu ga. Ivan udari u plač govoreći: 

»Lako je tebi, ali kud ću ja sirota? Ubiti 
me ne će, kad im kažem, tko mi ga raskide, 
ali će me ružiti, jer će misliti, da se ja s tobom 
družim«. 

Dujam se kajao za svoj čin. Peklo ga je, 
što ucvili jadnu sirotu. Molio je Ivana, da se 
uvrnu jednome njegovu rođaku krojaču, pa će 
mu on to časkom zašiti, a da se ništa ne pozna, 
pa da tako ne će biti ukoren i da se ne će 
znati, tko je to učinio. Ivan odmah pristade. 
Ušli su krojaču, a ovaj je bio brzo gotov, te 
se čisto iz daljine nije poznavalo, da je išta 


63 


kaputu manjkalo. Dobro je Ivan gledao, kako 
krojač posao izvodi, te mu sinu nešto u glavi: 
»Kad ne bude gospođe kod kuće, ja ću s druge 
strane kaput isto toliko rasporiti, pa po ovom 
načinu, što sam vidio, ukrpiti, da vidim, hoće 
li se poznati«. 

Zbilja je to Ivan učinio, i djelo mu je 
uspjelo. Uspjeh svoga rada nije nikomu pokazao, 
da ne bi bio ukoren, kako on smije čitavo. odi- 
jelo derati, da ga poslije može krpati? No ipak 
nije bilo dugo, pa se saznalo za njegovu maj- 
storiju. Gospoda Vladislava imala je čitav svežanj 
odjećice na popravku. Sve je svršila do dvije, 
a onda je odazva nekakva prijateljica u Lučac, 
Šta je s njom imala posla, Ivanu to nije bila 
briga. Kad li će se vratiti, ni to mu nije bila 
briga, niti je trebao da zna. Međutim čim je ona 
iz kuće izišla, a gospodin Juraj već je prije ne- 
kamo otišao, valjda na Bačvice, da se u moru 
prokupa, pogleda Ivan u svežanj, te vidje, da 
su još dvije haljinice neukrpljene. Uz njih je 
bilo platno, kojim će se zakrpiti. Bile su tu i 
škare (nožice), iigla, i naprstnjak, i konac. »Bože 
pomozi!« učini on, prihvati se posla, pa poput 
stroja bio za čas gotov. Iza toga je promatrao 
svoje djelo i gospođino. Našao je malu razliku 
između svoje i njezine vještine u tome poslu, 

ali kako to nije bila velika razlika, opet sve 
složi i ostavi, kako je i bilo u svežnju, pa uze 
svoju knjigu, te poče čitati i učiti svoje zadatke 
za sjutra. 

Predvečer pokasno izbila je gospođa Vla- 
dislava. Došla je na vrat, na nos, sva zapuhana 
i zadihana, jer joj je valjalo sjutra spremiti ha- 
ljinice, a ona još s tim poslom nije bila go- 
tova. Ostale su joj još dvije opravice nedovr- 
šene. Uzela je svjetiljku, počela rubenine pre- 
vrtati, pa kad ne nađe one dvije neukrpljene 
opravica, poče se čudom čuditi i krstom kr- 
stiti, šta bi od njih? »Nije ih, Bože mi prosti i 
svi sveti, nečastivi mogao odnijeti. Tu sam ih 
ostavila, a sad ih nema«. — Opravice nije bro- 
jila, da vidi jesu li sve, jer ih po broju nije ni 
primila. Samo je žnala, da su joj dvije nedo- 
vršene ostale. Muka joj Primila se tuđega posla, 
pa sad ga ne može u redu predati, a to mora, 
ako i malo poštenja ima u sebi. Ne preostaje 
joj drugo nego dvije nove skrojiti. Ali komu? 
Po kojoj mjeri? Glava joj puca od brige. Sva 
u strahu radi svoga ugleda i časti viknu: 

»Ivo !« 

»Izvolite, milostiva !« 

»Da nije tko iza mene u kuću dolazio ? 

»Nije, milostiva !« 

»Dvije mi opravice ostaše nesvršene, pa ih 
sad htjedoh na brzu ruku popraviti, da ih po 
obećanju sjutra časnim sestrama pošaljem, evo 
ih nema.« 


Koliko ste ih primili?« upita Ivan praveći 
se nevješt. 


»Šta ja znam. Meni se šalju bez broja, a 
ja ih bez broja šaljem i vraćam, te kroz to- 
like godine nijesu se časne sestre potužile, da 
im je i jedna nedostajala. A sad, uh, žalosna ti 
sam !« 


>Ja sam brojio, kad su donesene: bilo ih 
je dvadeset.« 


Gospođa broji i nabroji dvadeset opravica. 
Srce joj se malo smiri, ali se opet brzo uzne- 
miri, jer zna dobro, da su dvije neoređene ostale, 
kad je otišla, pa opet na nju navali pitanje: 
>A_gdje su one dvije nedovršene ?« 

»Ivo !« 

»Izvolite, milostiva !« 

»Jesi li ti dobro brojio ? 

>Dobro? Komad po komad « 

»Da se nijesi zabrojio? Ja ovdje nalazim 
dvadeset opravica, kao što ti kažeš, ali nema 
onih dviju nedogotovljenih. Ti si se zaista 

zabrojio! Mora da su bile dvadeset i dvije, dok 
nema neukrpljenih.« 

»Ravno ih je bilo dvadeset, i ako ih je sad 
toliko, onda nemajte brige, sve je u redu.«, 

Gospoda Vladislava opet se prekrsti, zazva 
ime Isusovo i Marijino i poče slagati opravice 
u svežanj Dalje je u sebi mislila: »Upitat ću 
časne sestre, pa ako im koja uzmanjka, pri- 
redit ću nove.« 

Vidio je Ivan njezinu zabunu, kojoj je on 
kriv, pa da je iz toga izvuče, sav crven kao 
rak učini: 

»Oprostite! Ja sam ukrpio one dvije, što 
su preostale.« 

»Ti? Gdje su ?« 

»Ne znam; tudje su! Vi ste ih ispremetali, 
pa sad ne bih pravo umio pogoditi, koje su.« 

I gospodai Ivan uzeše sad premetati oprave, 
da nađu, koje je on ukrpio, te jedva jednu sti- 
goše, koja je samo malu pogrješku u krpljenju 
imala, a druge ne stigoše, jer je valjda bila 
isto onako ukrpljena, kao što su i one gospođe 
Vladislave. 

Gospođa se na to htjela ljutiti, ali nije 
mogla; htjela ga koriti, ali nije imala za što. 
Ivan je dobro djelo učinio. . 

»Zlatni moj Ivane!« — reče gospođa, po- 
ljubi ga u čelo i produlji: »Dobro, kad si ti 
takav majstor, odsele ćeš mi u ovom poslu po- 
magati. Jesi li čuo ?« 

»Hoću, hoću drage volje; ja to i jedva 
čekam«, dometnu Ivan. 

»Ali još nešto. Tuži mi se muž, da mu 
mnoga djeca dolaze u školu poderana kao vu- 
kovi. U jednih je razlog nemar matera, a u 
drugih što matera nemaju. Ti ćeš odsele, a 
evo ti odmah igla, konac i naprsnjak, krpiti 
haljine toj djeci, kad već znaš. Muške je oprave 
lakše krpiti nego ženske.« 

»Sve ću ja to činiti, samo nemojte gospo- 
dinu ništa kazati « 

Pokazao joj je i kaput svoj ispripovjedivši 
nezgodu s Dujmom, kako ga je sam razderao 
i ukrpio, te je pitao, da li se to i malo pozna. 

Uvečer je došao Juraj Carević pokasno 
kući. Imao je posla u jednom društvu, koje je 
priređivalo zabavu za siromašnu mladež. lvan 
je već bio zaspao, kad je on došao. Gospođa 
mu sve po istini kaže, šta se taj dan u njihovoj 


.kući zbilo i šta je Ivanu rekla, te ga umoli, 


da se učini nevješt, ali da ipak iz daljine pro- 
matra. Juraj joj je obećao, da Ivan. ne će nikad 
primijetiti, da on njegov rad motri. 

* 


:Mnoga djeca, kaošto je već rečeno, bila su 
u Jurjevoj školi poderana. On ih po svom obi- 
čaju i dužnosti opominjao, da umole roditelje, 
neka im odjeću poprave govoreći: »Ne mora 
uvijek biti novo, ali neka je čisto i ukrpljeno.« 
No malo je ova lijepa pouka koristila; djeca 
su i nadalje dolazila kao obično. 

Sjutradan ustao Ivan porano. Čim je do- 
ručkovao, popao svoje knjige, pa u školu. A 
kad je gospoda to opazila upita ga: »Kuda 
tako rano lvane ?« 

lvan joj pokaza rukama, kako se šije. 


Vidje ona, što on hoće, pa ga pusti. A 


kad je dječak došao u školu, kaza: »U tebe je 
Nikola poderan kaput, skini, da ga ukrpim.«— 
Igla se provlači kroz sukno kao ljuta guja kroz 
“ kamenje i kaput je zamalo bio popravljen. To 
je vidio Pavao i drugi. Pavao ga zamoli, da 
mu zašije hlače, što su pukle na koljenu, kad 
je prije deset dana na vježbalištu pao s ruča, 
a nitko mu ih za to vrijeme nije htio popraviti. 
Nije ih trebao ni skidati, a Ivan mu ihje vrlo 
lijepo zašio. Nije ni mjesec dana prošao, a ni 
jedno dijete u Jurjevoj školi nije bilo poderano, 
već je svako imalo, ako ne novo, a ono bar 
ukrpljeno odijelo, što je sve učinio Ivan Tomić, 
za što je sav Spljet saznao. 

XII. 
Ivan se zgakanio na zanat. 


Još malo, pa će Ivan Tomić svršiti. četvrti 
razred pučke škole. Uvijek je bio odlićan učenik, 
pa bi mogao po svršenoj pučki školi i po svojoj 
sposobnosti nastaviti nauke u srednjoj školi. 

»Sad naš Ivan svršava«, govoraše jednoga 
dana Juraj. 

>Di; hvala Bogul« doda gospođa Vladi- 
slava, 

»Šta li ćemo s njim?« 

»Znaš, šta? Vidiš, za što dječak ima na- 
gnuće. Podajmo ga na zanat! Dajmo mu što 
prije kruh u šake!« 

»Jesi li ti s njim o tome govorila?« 

»Nijesam, ali govorit ću sjutra.« 

«Ima dobru glavu, pa ne bi škodilo, kad 
bi dalje nauke nastavio.« 

»I ja velim, da ne bi škodilo, ali nije škola 
za svakoga. Neka mu mi umremo, tko će ga 
se prihvatiti? Ostao bi na po puta; zanata ne 
naučio, a drugomu zvanju ne dorastao, pa će 
kod zdravih očiju i ruku umrijeti od gladi. Škole 
sui nauci za sve, ali tko ih ne može svršiti, 
ne treba mu u to gaziti. Tko može i.komu je 
Bog dao, lako mu je.« : 


u 


»Pravo govoriš. Raspitaj ga, da čujemo, 
šta će on reći.« 

»Znaš sam, šta će reći, jer vidiš, za čim 
ima nagnuće i čim se najviše bavi osim knjige«. 

>Opet ga je dobro propitati, da se mo- 
žemo za vremena pobrinuti.« 

»Pitat ću,« reče Vladislava. 

Kad je jednoga dana sama sjedila s Iva- 
nom u sobi i krpila badava sirotinjsku rubeninu, 
a on joj marljivo pomagao dodajući nožice, 
zakrpe, uvlačeći konac u iglu i još koješta 
obavljajući, reče mu umiljatim glasom: 

»Ivo, ti ćeš ove godine svršiti školu.« 

»Svakako, ako Bog dA.« 

»Pa šta ćemo s tobom ?« 

»Na zanat.« 

>A ne bi li ti išao dalje u školu?« 

»Pravo reći: ne bih! Tko će mene školo- 
vati? Svrši nekoliko razreda gimnazije ili re- 


alke, pa napokon svrši svu gimnaziju ili realku, . 


ako nemaš para, ne možeš nikud i nijesi nikud 
prispio, a nijesi. naučen kamen tući na cesti. 
Nemojte misliti, da je ovo iz moje mudre glave. 
Ovako su nekidan govorila dva gimnazijska daka, 
a ja slušam, pa se kaju, što ne odoše u obrt; 


jer su već neki njihovi drugovi postali kalfe,. 

pa živu o svojim žuljevima i sa sobom su vlasni ; 
mogu, kud ih volja.« ' 

»Pravo govoriš; tako je! A_u koji bi ti 
zanat ?« 

>Vidite, gospođo, šta ja najvolim raditi. 
Meni se čini, da me je za to Bog stvorio.« 

»Dobro, dobro; govorit ću gospodinu o 
tom«. 

Gospoda je zbija kazala Jurju Ivanovu na- 
mjeru, a njemu odmah pao na um njegov krojač 
Jakov Perković, najbolji krojački majstor u 
Spljetu, te je naumio smjestiti Ivana kod njega, 
neka svrši ono, za čime mu srce teži, da što prije 
postane koristan i čestit član ljudskoga društva. 


XIII. 


IVan izučio zanat. 


Školska se godina svršila. Tri, četiri dana 
iza toga uzeo je Juraj Carević Ivana Tomića 
preda se na ispit. Pitao ga je: 

»Ivane, šta sad ?« 

“»Gospodine i hranitelju moj, prvi za Bogom 
dobročinitelju, štogod reknete : »Ivane, u vodu !« 


— ja gotov u vodu: »Ivane, u gorul« — ja 
gotov u goru: »Ivane u vatru!« — ja gotov u 
vatru !« : : ' >% 

>»Ne! Ja to ne ću. Tebi prepuštam, da iza- 
bereš zvanje. Ili ćeš u školu, ili na zanat!« 

»Na zanat, na zanat! Nije za me škola 
više. Naučio sam, hvala Bogu, koliko mi 
za zanat treba, te nijesam slijep kod očiju. 
Čitanjem dobrih i poučnih knjiga mogu se 
sam i dalje usavršivati. Za tri, četiri godine 
mogu zaraditi svoj svagdašnji kruh, za što 
Boga svaki dan u Očenašu molimo, pa to 
mi je dosta. U školama bih se ispatio i iz- 
mučio, pa Bog zna, da li bih opet do pra- 
voga hljeba došao.« 

»Dobro, dobro, Ivane! A kakav zanat ti 
misliš učiti ?« 

»Znate gospodine, da me za krojačlukom 
srce vuće.« 

»Ja se s tijem slažem, jer mi je žena nešto 
o tome govorila, a i sam sam vidio, kako si 
dobro djecu u školi iskrpio.« 

Ivan se na potonju primjedbu zacrveni do 


ušiju, jer je držao, da Juraj za njegovo dobro i - 


plemenito djelo ne zna. ' 

Isti dan išao je Ivan _ Tomić s Jurjem Ca- 
revićem na Gospodski trg, gdje je bila velika 
krojačka radnja Jakova Perkovića. Došavši reče 
Juraj: 

»Majstore, vodim vam naučnika.« 

«Zar Ivana? upita Perković, koji je čuo, 
kako on zna lijepo krpiti. 

>Da, baš Ivana. Imate li mjesto za njega ?« 

»Sad baš nemam ni jednoga mjesta za na- 
učnika, ali za njega ću već naći, pa ću ga i 
uzeti. Znam, ako mi ne bude na korist, ne će 
biti ni na teret i štetu « 

»A da se pogodimo, Bog vas vidio !« 

»Bit će lako!« 

>Vi primate siromašne naučnike na četiri 
godine. Za to vrijeme imaju kod vas stan, hranu 
i odijelo, ali osim naukovine rade i druge po- 
slove. Ja bih rad ovako... « 

»Dete, da čujem!« 

»Evo Ivana i Ivan je moj. Ne treba od 
vas ni stana, ni hrane, ni odijela, ali ne treba 
osim naukovine ni drugih poslova raditi. 
Evo vam osim toga još pedeset forinti go- 
dišnje, ali da mi ga nakon tri godine oslobo- 
dite, dakako ako on bude nakon tri godine 
dostojan oslobođenja. Hoću, da dječak što pri,e 
dođe do svoga hljeba, jer: tko zna, što nosi 


dan, što li noć ?« 


»Pravo imate!« odgovori Perković. »Ja pri- 


:stajem na ponudu, te eto neka Ivan odmah, 
ako vam je po volji, ostane kod mene.« 

I Careviću je bilo pravo. Ivan je odmah, 

taj čas ostao kao naučnik u Perkovića, 
* 

Prohukala jedna godina, prohukala i druga, 
primicala se kraju i treća. Ivan Tomić mar- 
ljivo je učio zanat, a osim toga nedjeljom i blag- 
danom čitao različne knjige, što ih je imao Juraj 


Carević u svojoj knjižnici. Kroz sve vrijeme, 


što je bio na zanatu kod Perkovića, nosio je 
on nova, gotova odijela naručiteljima, a oni ga 
po običaju darivali. kako koji. Sve, što je na. 
dar dobio, to je dobro štedio i lijepu svoticu. 
skucao, pa kad se svršavala treća godina nje- 
gove naukovine, upita on majstora Jakova Per- 
kovića, da mu pokaže mjeru od odijela svoga 
skrbnika Jurja Carevića. Majstor mu to pokaza. 


i ne pitajući: Zašto i čemu? Poslije toga ras- 
pitao je najstarijega kalfu za majstorovu mjeru, | 


pa je i nju u svoju bilježnicu prepisao. Zatim 
je pribavio sve, što za dva muška odijela treba,, 


a onda ih počeo izrađivati i po danu i po noći, ' 


ama kad majstor ne vidi, bojeći se da ga ne: 


bi upitao, kakav on to posao u njegovoj radi-' 
onici radi, a on mu ga nije dao u ruke. 


Morao bi mu kao iskren naučnik kazati, ali bi: 
se tako njegova namjera saznala, što _ bi mu 
sve veselje i uživanje pokvarilo, | 

Došao je i dan Ivanova oslobođenja. Juraj 
Carević kao ujegov staratelj priredio je dobru 
večeru. Na nju je pozvao majstora Perkovića i 
njegove kalfe. Tudje se jelo i pilo. A kad je 
bilo u polovini večere, ustade Jakov Perković . 
i prozbori: 

Dragi moj Ivane! Evo je došao dan, gdje 
od naučnika postaješ kalfa. Moja je vruća želja, 
da budeš uvijek čestit, dobar i pošten u svom 
poslu, kako si bio i dosada, pa se zla ne boj! 
Da si takav bio, to valja da zahvališ Bogu, - 
gospodaru i svomu dobrom uzgajatelju, a i: 
svojoj dobroj naravi. Ja te ovoga časa oslo- 
bađam i evo ti izdajem svjedodžbu, — majstor 
se maši u džep potraži svjedodžbu, a našavši ' 
je pružajući nastavlja: To je svjedodžba, kakvu 
je malo tko od mene dobio; njom te svakomu 
na bijelom svijetu preporučujem kao vrsna i 
svomu .poslu vrlo vješta čovjeka. (Ivan prima 
svjedodžbu i roni suze, te sluša dalje. jer vidi 
da će majstor Perković nastaviti) A sad volja. 
ti kod mene ostati s plaćom od jedne krune i 
po na dan, ili da se ucjenice pogodimo po ko- 
madu:; volja ti ići, kamo god hoćeš; tebe za me 
više ne veže ništa kao ni mene za te. Da si 
mi živ i zdrav, Ivane moj!« 

Svršio majstor Jakov, i kucnuo se najprvo s 
Ivanom »svojim«, kako ga nazva, koji je u 
jednoj ruci držao čašu, a u drugoj svjedodžbu, 
pa onda s gospodom Vladislavom, Jurjem i osta- 
lima, a kad malo otpiše, izgubi se Ivan iz sobe 
ali ne zadugo, jer evo ga u sobi, gdje nosi 
dva krasna crna odijela, pa odmah s praga poče : 

Moj mili majstore! Bog je hotio pa sam 
sirota ostao bez oca i matere. Ne znam čes- 
tito ni otkle sam, a slika je moga milog 
zavičaja tako blijeda u mojoj duši, rekao 
bih gotovo, da je i nema. U glavi mi se 
vrte dva za me pusta imena: Seonica i Žu- 
panjac, te osim imena ne mogu ništa više o 
tim mjestima spomenuti. Bog i dobri ljudi na- 
mjeriše me na dobroga gospodina Carevića, 
koji me prigrli, pa da sam mu na srcu rastao, 
čini mi se, da ne bi ljepše i bolje postupao sa 
mnom. Isto mi činjaše njegova plemenita go- 
spođa. Da njih ne bijaše, od mene danas .ne bi 
ništa bilo. Oni me školovahu i turiše vama u 
obrt. Oni se pobrinuše, da budem prije oslo- 
boden nego drugi naučnici. Vi mi pak sve po- 
kazaste i naučiste me toliko, da ste me mogli 
iza tri godine proglasiti kalfom. Zahvala pri- 
pada najprije Bogu, .a onda mojim dobročini- 

teljima i vama, majstore, što se to tako zbilo. 
A. za uspomenu na dan moga oslobođenja, vama 
dobrotvori, ovo (i spusti Jurju krasno crno odi- 
jelo na krilo, vama maičina zamjenice ovo, 
(i metnu pred gospođu zlatan sat, koji je 
iz džepa izvadio), a vama premili majstore ovo, 
(pa spusti i njemu lijepo odijelo na krilo). Hvala 
vam i živjeli! 

Rekavši ovo nakloni se i sjede na svoje: 
mjesto. Svi se nazočni zgledaše i začudiše. 
Nitko se nije ni izdaleka nadao ovako krasnim 
i skupocjenim darovima. U sebi se pitahu: 
Otkud li mu novci, da to kupi? I drugi šegrti 
dobivaju dar, kad nose naručiteljima odijela, ali 
kad svrše, ne mogu ni najpotrebnijega alata 
kupiti, već ga posuđuju i rade tuđim, a on je eto 
lako krasne darove pripravio. Ali valja znati, 
da je on dobro zavezivao primljene darove i 
svaku primljenu paru, te ih nije u šećeriće, ko- 
lačiće, duhan i druge besposlice ubijao, pa se 
zbilja ispunilo, da je zrno po zrno pogača, a 
kamen do kamena palača. 

Juraj Carević začuđen reče: 

Ivane! Ja te uzeh kao sirotu k sebi. Ti si 
se pokazao dostojan moje ljuhavi, pa ne žalim ni 
truda, ni troška, što ga na slavu Božju oko 


tebe imadoh. Ti si mene i moju domaćicu na 
dan svoga oslobođenja nadario, iz čega vidim, da 
imaš dobro srce, koje je puno zahvalnosti. Vidim 
dakle, da moj trud i trošak nijesu bili uzaludni ; 
vidim, da nijesu propali pod ledinu : sjeme je 
palo na plodno tlo. Ne misli moj čestiti Ivane, 
da nije nitko osim tebe mislio na dan tvoga 
oslobođenja. S tobom smo mislili i ja i moja 
domaćica. A kad ti meni za moju skrb, moj 
trud i muku oko tvoga odgoja, jer je teško čo- 
vjeka odgojiti, iskazuješ zahvalnost darom, evo 
i tebi za uspomenu dare ha uzdarje. (Juraj po- 
tegnu iza ormara nekakvu kutiju, u kojoj se 
sav krojački alat nalazio ipružije Ivanu). Evo 
ti alat, pa njim radi marljivo, radi čestito, 
. radi ustrajno, te ne ćeš biti gladan ni žedan. 
Svaki je pošten rad častan, a obrt ima zlatno 
tlo. Dok si u Spljetu, moj si i bit ćeš kod 
mene. Kreneš li kamo širom svijeta, zadrži 
moj stari nauk: budi pošten, radljiv, valjan 


i onako svojim  dobročiniteljima zahvalan, - 


kako si bio dosada, pa znaj, da češ daleko 
dotjerati! 

Osim toga svega moraš biti dobar Hrvat, 
i ljubiti onu grudu, na kojoj si ugledao svjetlost 
svijeta. A tvoja je rodna zemlja lijepa i bo- 
gata prirodnim darovima, pa prostrana: od 

Soče do Timoka, od Blatnoga jezera do Bo- 
jane i naše sinje Adrije. Na tome velikom 
komadu živi jedan narod, zbori jednim jezikom, 


.pa te ne treba smetati, što danas jedan veli, da 


je Slovenac, drugi da je Bošnjak, treći da je 
Dalmatinac, i t. d., jer znaj, da će doći dan, 
kad će ovi svi složno, gromornim glasom klik- 
nuti: »Mi smo Hrvatil« To ja veselje dočekati 


.ne ću, ali znam, da će ga dočekati hrvatski 


rod. A sad mi živ i zdrav bio, moj dragi Ivane, 
na korist, diku i ponos sebi i svomu hrvatskom 
domu i rodu!« 

Svi se kucaju. Gospođi Vladislavi, maj- 
storu Perkoviću i kalfama bile su suzne oči. 


«Ivan je svoje dobrotvore i majstora poljubio u 


ruku. A majstor Perković, sav razdragan na 
Jurjev govor, dometnu : 

»Kad već sve imaš, ja ću ti sjutra kupiti 
šivaći stroj, da možeš i sam raditi, ako ne 
ćeš kod mene ili kod kojega drugog maj- 
stora « 

Svi su se u neko doba noći razišli. Nakon 
nedjelju dana slavio je majstor Jakov Perković 


o oslobođenje svoga čestitog i poslušnog nauč- 


nika Ivana Tomića, koji je sad vrstan kalfa, 
gdje su se opet sve iste osobe okupile za 


stolom. 

XIV. 
Oproštaj s dobrotvorima. 


Ivan Tomić, kalfa u Jakova Perkovića, šetao: 
je nedjeljom i blagdanom po Spljetu, da se odmori, 
a radnjim danom bio je u radionici i radio kao 
mrav. Zar misli netko, da se on pooholio, što 
je bio tako mlad oslobođen, pa šešir nakrivio 
na lijevo ili na desno uho, ili ga naturio nad 
oči, da nikoga na svijetu ne vidi, ili zavalio na 
zatiljak, da ga je grdoba pogledati. Bože sa- 
čuvaj! Ta on je onaj isti u vladanju i držanju, 
kakav je bio i šegrtom. Njegova je skromnost 
ostala uz njega, a valjda će je ponijeti i u grob. 
Pa i ako je mnogu paru zaradio i uštedio, jer 
njegov poočim ne htjede od njega ni pare 
primiti za stan i hranu, osim ako je kakav dar 
njemu i ženi mu Vladislavi donio, što bi Ivan 
znao činiti prigodom velikih blagdana, opet 
se nije podigao, da ne bi mogao s njim go- 
voriti, a drugi bi zaista to činili. > 

Živio je tako Ivan Tomić pune tri godine, 
plaću brao i dobro je ostavljao. Nije imao u 
što trošiti. Stan, hrana, pranje: sve mu je bilo 


badava. To mu se krivo činilo, jer njegovi | 


treći roditelji Juraj i Vladislava Carević, (prvi i 
pravi, koji mu život dadoše Luka i Janja Tomić 

iz Seonice, drugi Mustaj-beg i Šemsi-hanuma 
Tanković iz Vrela, koji ga malo pridigoše, 
koji mu krila dadoše, da može u svijet pole- 
tjeti, nijesu se više bili dužni za njega brinuti. 
Svaki zalogaj hljeba, što ga je u njihovoj kući 
izio, a oni ga nijesu htjeli naplatiti, samo da 
se može malo zakrpiti, bio mu je isto onako ' 
gorak, kao što mu je prvih dana njegova do- 
laska u njihovu kuću bio sladak. 

Jedamput reče Ivan majstoru Jakovu: 

»Majstore, skoro ćemo se dijeliti. « 

»Šta govoriš, Ivane < 

»Hoćemo, hocemo !« 

»Je li to zbilja tvoja prava nakana? 

»Svakako ? 

»A što sam ti ja skrivio, da popravim, 
moj vrijedni Ivane ?« 

»Ništa mi ne skriviste, niti me uvrijediste, 
ali eto valja nam se dijeliti. Do koji dan od- 
lazim u Bosnu, u Sarajevo. Tamo, vele, da je 
dobar rad. Kažu, da su i begovi age počeli 
nositi odijelo ovoga kroja. Idem pokušati sreću, 
pa ako mi ne bude išlo, lako je za me: do- 
letjet ću ja kao na krilima u svoj dragi Spljet, 
svoj novi zavičaj, svomu milom majstoru i pre- 
dobrim dobročiniteljima Jurju i Vladislavi Ca- 
rević. Živio vas Bog! 

Ustade i skide kapu. 

»Zbilja, Ivane, što te tjera?« 

»Ima nešto.« 

»A zna li gospodin Juraj i gospoda Vla- 
dislava za to? 

»Ne znaju, ali će skoro doznati.« 

»Isti dan uvečer rekao je Ivan svoju od- 
luku gospodinu Careviću i gospodi Vladislavi. 
Oni su bili osupnuti, tolike godine zajedničkoga 
boravljenja, a bilisu se jedno na drugo privikli i 
srasli kao nokat i meso. I Juraj je pitao Ivana 
za pravi razlog, a on mu ga je naveo. Reče 
mu, da ga je stid uz zdrave ruke kraj poštena 
zanata živjeti o tuđem hljebu. 

»Kad je tako, Ivane naš, a ti pođi u Božje 
ime, kud te volja. Nadam se, da ćeš ostati če- 
stit u poslu i vladanju, pravi kršćanin i dobar 
Hrvat, kako si i dosad bio.« 

»To hoću, kunem vam se roditeljskim 
grobovima i ako ne znam, gdie su,« reče Ivan 
ovu tešku zakletvu i ode na počinak. 

A kad je Ivan otišao, prozbori gospođa 
Vladislava : 

»Šta ćemo sad, Jurju?« 

»Moliti se Bogu i raditi svoj posao, kao 
što smo i dosad. 

»Ali, bit će nam bez Ivana neobično, kao 
da je sve pusto.« ' 

»To znam, ali i rođeni se roditelji rastaju 
sa svojom rođenom djecom, pa živu. Tako 
ćemo i mi. Isprva neobično, a poslije kao da 
ga nije ni bilo. Neka ide momak — sad već 
nije dječak — za svojom srećom. Nije loše 
malo svijest promiješati, da se čovjek svačemu 
priuči. Učeni ljudi kažu, da je svijet najbolja 
škola.« 

»I ja znam, da je tako i vidim, da je tako, 
ali mi ga je ipak žao « 

»Ta i mora ti ga biti žao kao i meni. Ljudi 
imaju mačku, psa, pijevca, kokoš, kravu, konja 
ili koju bilo životinju, pa kad se s njom ra- 
stanu, žale je, kamo li ne bi čovjek za čovjekom 
žalio, s kojim je dobar dio svoga života pro- 
boravio. Vidio sam u jednom selu, gdje je težak 
poveo kravu na pazar, pa je u kući nastao 
jadi plač, krivljevina i uzdisaji, kav da iz kuće 
nose mrtvaca. Djeca se vješala o vrat, o ro- 
gove, te se ni onda nijesu mogla utješiti, kad 
im je otac rekao, da će im dovesti bolju, koja 
će dvaput više mlijeka davati nego ova. On je 
zbilja kupio bolju i ljepšu kravu, ali djeca i 
drugi ukućani staviše stotinu mana na nju go- 
voreći, da nije u Mrkolje rep kao u Zekulje, 

* 

da su joj rogovi kraći, papci širi, dlaka ču- 
pavija i Bog ti ga zna, šta još ne rekoše.« 

Nekoliko dana iza toga razgovora bio 
je Ivan Tomić spreman za put. Čas rastanka 
sa svojim dobročiniteljima, s majstorom i sa znan- 
cima bio je težak. Ali, što je došlo, došlo je, pa je 
valjalo da se svrši. Njemu je kucnuo čas, da 
se rastane snjimaisa Spljetom, Zvonimirovim 
gradom, gdje se naš hrvatski kralj Zvonimir 
1076. okrunio kraljem hrvatskim. Čas je zaista 
bio gorak, ali ga je ljudsko srce ipak pregorjeti 
moglo i moralo, jer čestoput preturi čovjek 
i težih stvari preko svoje glave, pa opet osta- 
ne živ. 


XV. 
Put u Sarajevo. 


Istom što je zarudjela zora ranoranka,a Ivan 


Tomić bio je već spreman za put. Zvonimirov. 


je grad počivao u mrtvilu. Kuća Jurja Care- 
vića bila je u živom gibanju. Gledalo se, da 
Ivan ne bi što zaboravio, što bi mu poslje moglo 
trebati. U jedna je kola strpao ono svoga 
alata i drugu prtljagu. Oprostivši se s Jurjem i 
Vladislavom i s majstorom Perkovićem, koji se 
tudje našao, sjede na prtljagu i krenu, a oni 

ga plačnim očima ispratiše. Htjeli su ga svi 
pratiti do Solina, ali on to nije dopustio, go- 
voreći, da bi mu dvostruko teži bio rastanak. 
Kočijaš je opuknuo bičem i viknuo: >»De Mrkove, 
de Kulašul« Konji su pojurili uskim ulicama i 
za kratak čas mu je bio za ledima Spljet i 
hrvatsko more, modra Adrija, a pred njim se 
pokazao starodrevni Solin. Oko podne mu se 
Pokazao Klis, za koji hrvatski Homer fra Grga 
Martić pjeva: 

»Teško Klisu, jer je na kamenu, 

A kamenu, jer je Klis na njemu.« 

Tudje je malo otpočinuo i založio. A imao 
je šta. Gospoda Vladislava je svega pripravila 
u izobilju, pa da je putovao u Ameriku, moglo 
mu je doteći. Iz Klisa krenuo je u Sinj, gdje je 
noćio, a sjutradan poslao je robu i oruđe preko 
Bilog briga i Prologa u Livno, pa dalje preko 
Borove glave, preko Maloga i Velikog Malo- 
vana, gdje je Stržanj, u Kupres. Tu su ga tre- 
bale stvari da čekaju, jer je on sebi najmio 
konja, pa će on preko Trilja i Kamešnice u 
Vrela, a onda u Seonicu, da vidi rodno gnijezdo 
i da obide majčin grob. 

Tako je i bilo. Jahao je Ivan Tomić preko 
Trilja, udarao kroz mnoga sela i došao u Stu- 
dence, gdje ga je nekoć nekakav seoski dječak 

Ilija toplo primio na konak i uputio s Petrom 
Vrgočevićem u Spljet Odmah je prepoznao 
selo, jer se u njemu nije gotovo ništa promije- 
nuo. Našao je tamo Ilijinu majku Baru i kazao 
joj, tko je, čemu se ona vrlo čudila. Taj ćas 
Ilija nije bio kod kuće. Bio je na vojnim vjež- 
bama u Kotoru. Pitao je za Vrgočevića, pa kad 
je čuo, da je vrijedni starac otišao Bogu na 
istinu, plati jednu sv misu za ispokoj njegove 
duše. Tudje darova on Ilijinu mater za neka- 
dašnji prijateljski doček i popudbinu: sir i jarku, 
pa otište preko gole Kamešnice u Vrela. Uzalud 
je usput tražio okom mjesto, gdje je s mrkonjom 
noćio, što ga je uputio u Spljet, a na rastanku 
preporučio i sebe i njega u Božje ruke. 

Već s Kamešnice idući preko Aržana ugle- 
dao je Ivan dugačko Livanjsko pulje sa Ševa- 
rovim blatom, ugledao razliveno Buško blato 
(jezero), u kojem ima izvrsne ribe; pred njim 
se pokazala Staretina, Golja, Cincar više Livna, 
Tršnica više Duvna, Stožer nad Kupresom, 
Kongora nad Seonicom, Zavelin, Radovan, 
Makljen i još mnoge druge neizbrojive bosan- 
ske šumne planine i krševite hercegovačke gore. 
Vidio je i Duvanjsko polje sa Stipanićima, 
gdje se krunisao prvi hrvatski kralj Tomislav 

god.925 i gdje njegova majka boravi vječni san. 
Sjetio se onoga časa, kad ga je dobri Mustaj- 
beg svezao za se na konja i odveo u Župa- 
njac. Sve ga je to u kasnoj jeseni sjetilo na 
prepaćenu djetinju dob, pa _ mu se gorke i 
pregorke suze svrnuše na oči i istisnuše uz 
težak uzdah riječi: »Oh, Bože !« 

Konj je pod njim po neravnu putu posrtao 
i napokon je pri zalasku sunca, koje je pozla- 
ćivalo gole bregove i žuta strništa, prispio u 
Vrela. Sretnuvši prvoga seljaka raspita ga za 
Mustaj-begov odžak. Ali mu seljak kaza tužnu 
priču o Mustaj-begu Tankoviću, kako je malo 
prije zauzeća Bosne poginuo negdje ratujući 
proti eškiji na Crnim potocima, kako mu se 
banuma u svoj rod odselila, a sad nad tvrdom 
kulom gospodari Omer-beg, njegov bratić. 

Ivanu se dalo na žao, kad je sve to čuo. 
On ipak odluči ući u onaj dom, gdje je kroz 
pune dvije godine pažen, kao rođeno dijete jeo 
u slast Tankovićev hljeb. Odlučio je noćište 
zaiskati. ' 

Što je Ivan Tomić odlučio, to je i učinio. 
Bio je primljen kao stari znanac. Tu večer nije 
se ništa drugo govorilo nego o poginulom ple- 
menitom i dobrom Mustaj-begu, njegovoj kao 
kruh dobroj Šesi-hanumi, o vjernom slugi 

Mehmedu, koji ga eškijom zvaše, a on mu 
odgovaraše, da je Turčin, što je beg oštro 
zabranio. A kad je čuo od Omer-bega, da i 
Mehmeda crna zemlja, majka naša krije, srce 
mu se od boli i saučešća raskipjelo, pa je pro- 
plakao i kroz plač progovorio: »Mehmede, Meh- 
međe, dobro se sjećam, kako si me ti kroz 


ovaj odžak vodio, pokazivao mi begove arap- 


ske atove i bedevije, krave maldovanke, am- 
barove pune svakoga žitka, pčelinjak i vrt, u 
kojem smo brali zajedno povrće za kućnu po- 
trebu. Gdje li je sad ono doba?« 

Prenoćivši tudje i oprostivši se s Omer- 
begom udari Ivan Tomić u Seonicu Beg je 
bio tako dobar, da mu je dao svoga jednog 
najmenika, neka mu kalauzi t. j. neka mu po- 
kazuje put. 

Malo iza podne prispio je Ivan u Seonicu. 
Odmah je pitao za župni stan Kad je napitao, 
uvrnuo se tamo. Tu je saznao, da fra Vice 
spava, ali da će se brzo probuditi, jer da je 
sunce poodmaklo Ivan je sjedio u hladu jed- 
noga jablana pred trošnom kapelom, kako se 
u Bosni i Hercegovini zovu župni stanovi, u 
kojima je jedna sobica služila za kapelicu, gdje 
je svećenik svako jutro služio sv. misu, jer nije 
bilo crkve. 

Kad se fra Vice Dumančić probudio i kad 
je Ivan bio kod njega najavljen ne kazavši: 
ni tko je, ni što je, jer se to nije moglo od 
njega ispipati, pozva ga časni otac, da čuje, 
šta bi rada taj stranac. 

Ivan Tomić pristojno pokuca na vrata žup- 
noga ureda, otvori ih, uljudno se nakloni, nazva 
Isusa i reče: 

»Ja sam Ivan Tomić, sin Luke Tomića i 
pokojne Janje, vaš župljanin, pa sam došao, da 
se štogod raspitam o svom rodnom mjestu i 
rodu.« 

»Izvolite sjesti«, reče velečasni i nastavi ' 
>Vi ste Ivan Tomić, sin Luke Tomića i po- 
kojne Janje. Oprostite, ali ja o tome ništa ne 
znam. Zvat ćemo moju babu. Možda bi se ona 
sjetila, jer je ona ovdje već devet župnika | 
dvorila. 

Na poziv uđe baba, pa kad joj se reče, o 
čem se radi, učini: 

»Jest, jest, dušo! Luka Tomić, pokoj mu 
duši, što je istukao Ristu Saviša u Županjcu, 
pa zbog toga pobjegao u fra Boninu i dou 
Musićevu četu i ostavio iza sebe ženu Janju i 
nejaka sina Ivu, poginuo je, kad je ono eškija 
udarila na Vrela. Prije toga poginula mu je 
žena Janja na Duvanjskom polju, blizu Stipa- 

nića. I sad joj se zna za grob. Vele, da ju je 
ubio onaj obješenjak Risto, ali ne ću duše gu- 
biti. To Bog zna najbolje. Šta joj je s djetetom 
bilo, to nitko ne zna. Danas u onoj istoj kući 
živi Mate Radetić i njegovu zemlju obrađuje.« 

Fra Vice uze nekakvu veliku knjižurinu, 
poče po njoj premetati i nađe među vjenčanima 
Luku Tomića i Janju Veljačića, a za tim u drugoj 
knjizi nađe među rođenima Ivana Tomića za- 
bilježena kao sina Luke Tomića i Janje od Ve- 
ljačića. Babine se riječi dakle obistiniše i Iva- 
novi navodi. A za tim župnik upita: 

»Sjećate li se, šta je s vama bilo iza smrti 
pokojnice ?« 

Ivan mu je sve ispripovijedao, što je bolje 
znao i umio. 

Nakon toga pripovijedanja i drugoga raz- 
govora poveo ga velečasni do očinskoga doma. 
Slika o kući rođenici bila je Ivanu tamna, Jedva 
se pomalo iz daleka sjećao. Bio je vrlo uz- 
buđen i tronut, kad je sve to vidio, kud je 
nekad gologlav, bosonog i golokrak hodao, ti- 
kao i skakao, ali je nastojao, da to uzbuđenje 
na njemu fra Vice ne primijeti, jer on već nije 
dijete, nego veliko momče, pravi Hrvatjunak. 

Razgledavši to vrnuše se u župni stan, 


Ivan poče driješiti konja, da proslijedi svoj 

put preko Županjca u Kupres i dalje u Sara- 
jevo, ali mu to fra Vice ne dade, već ga za- 
ustavi na konaku. 

Sjutradan je jahao Ivan Tomić iz Seonice 
preko Duvanjskog polja, što ga je po narodnoj 
priči beg Kopčić za dan na konju objahao i 
od sultana na posjed dobio. Prije toga platio 
je Ivan mise za svoje pokojne roditelje. Osim 
toga ostavio je kod fra Vice svotu, da mu se 
materi za krst pobrine, kao što mu se otac 
nebeski brine za očev, kiteći ga crnom zemljom 
i zelenom travom, kiteći ga šarnim cvijećem i 
vitim drvećem. Fra Vice mu je dao staroga 
momka Juru, da mu pokaže majčin grob, a 
Jura je pripovijedao Ivanu mnogo zgoda iz 
onoga doba tako živo, kao da su se jučer zbile 
ili kao da se taj čas pred njegovim očima 
zbivaju. 

Došavši do materina groba, koji mu je 
Jura već iz daleka pokazao, klisi Ivan s konja, 
pruži uzdu Juri, a onda pade, koliki je dug i 
širok po hladnom grobu nezaboravne majke 
svoje, tužno naričući za neprežaljenom rodi- 
teljkom svojom. A kad je već malo srce uta- 
žio i jadu odolio, reče Juri: 

»Ovdje baš, za njezinim leđima sjedio sam, 
kad ju je već smrtna cijev s crnom zemljom 

sastavila i držao sam komad crna kruha u ruci, 
kad je pokojni Mustaj-beg Tanković sa svojom 
četom najahao, mene našao i odveo sa sobom 
u Županjac, a poslije u svoje odžake u Vrelima. 


XVI. 


Ivan je postao svoj u svome. 


Ivan Tomić dojahao je u Županjac, malo ot- 
počinuo, pa krenuo kroz Šnjicu preko Str- 
žanja, gdje se nalazi kula nekakve crne kra- 
ljice, u Kupres. Tudje je sve svoje stvari na- 
šao u redu. Noćivši ovdje udario je niz šumo- 
vitu Plazenicu u Bugojno, onda preko Donjega 
Vakufa kroz vezirski grad Travnik, pa Buso- 
vaču i Kiseljak izbio je u šeher-Sarajevo. Ovdje 
je raspitao, koji je majstor najbolji, da se u 
njega pogodi, pa mu svi rekoše, da je prvi 
majstor Anto Peršić, gradski zastupnik, koji je 
od svete stolice odlikovan krstom: »pro eccle- 
sia et pontifice«, što hrvatski znači: za crkvu 
i papu. 

Ivan se kod njega prijavio, a on ga za 
svjedodžbu o svršenom zanatu upitao. Tomić 
mu je pokazao svjedodžbu, u kojoj je krupnim 
slovima pisalo : 

kojom se svjedoči, da je Ivan Tomić, rimo- 
katolik iz Seonice u Bosni, momak od I6ili 17 
godina, što se točno ne zna, jer krštenice nema, 
kod mene krojački zanat potpuno na moje ve- 
liko zadovoljstvo svršio, te ga ovim kao po- 
štena, valjana, marljiva i svomu poslu i zvanju 
vrlo vješta radnika svakomu, što se može bolje, 
preporučujem. 


U Spljetu, 25. listopada 1885 


Jakov Perković, 
krojački majstor. 


Vidjevši Peršić ovako izvrsnu svjedodžbu, 
a imavši tada pune ruke posla, primi ga obje- 
ručke, a Ivan ubrzo dokaza, da je toga do- 
stojan. Radio je neumorno dan i noć: jedno, 
da svoga novog majstora što bolje zadovolji, 
a drugo, da sebi koji groš više privrijedi, jer 
se pogodio na komad izrađena posla, a ne 
na dan. 

Bio Ivan Tomić kod Peršića pune dvije 
godine. Za ono vrijeme nije zaboravio svojih. 
dobročinitelja, ni majstora Perkovića. S njima 
je često dopisivao i javljao, šta se u Herceg- 
Bosni radi. Slao im je pače različnih stvari na 

dar, koje su u Bosni obični, a u Dalmaciji ih nema 
nikako, a oni su se čudili tomu ne znajući, za 
štoje što, dok ne bi iz pisma procitali. U posljed - 
njem svom pismu javljao jeJurju Careviću, kako 
se u Sarajevu namjerava osnovati hrvatsko 
pjevačko i glazbeno društvo »Trebević«, u kom 
će on biti, ako Bog zdravlja dA, dvostruki člani 
podupirajući, jer ima otkle, Bog mu dao, : 
izvršujući, jer je znao dobro uz hrvatsku tam- 
buricu kucati, a ni grlo mu nije bilo loše. Juraj 
se tomu silno veselio, jer je vidio, da se 
njegove riječi ispunjuju, te da će ipak jedamput 
doći do toga, da ne bude: Kotorana, Dalma- 
tinaca, Primoraca, Ličana, Srijemaca itd, već 
će se sve iz hrvatskih jakih grudi bratski oriti: 
»Mi smo Hrvatil« — Svaka mu je žila od ra- 
dosti treptila, kad je to pročitao, da se i u 
Bosni počela hrvatska svijest buditi, koja je 
zamirala ća od g. 1463. i gotovo već bila zamrla 


— ali vatra u pepelu tinja, — da je na novo _ 


ne probudiše vatreni Hercegovci i ljuti Kraji- 
šnici (iz Turske Hrvatske, koja je među Unom 
i Vrbasom), koji su tada na naucima u Sara- 
jevu bili Ne pjeva badava Martić: 


»Udar iskru u kamenu nađe, 
Bez njega bi u kam očajala.« 

Nije dugo iza toga bilo, Juraj Carević 
javljaše svome štićeniku Ivanu, kako se nje- 
gova draga i nikad nezaboravljena Vladislava 
preselila u vječnost. Neumolna ju je smrt po- 
kosila, a on je otišao u mir, kupio vinograd 
na Marjanu, pa se tamo poput cara Diokleci- 
Jana, koji je silno progonio kršćane i koji je 
stolovao u našem hrvatskom Srijemu, bavi 
gojenjem vinove loze i sađenjem povrća, pa 
pod sobom motri kraljevski Zvonimirov grad 
Spljet, hrvatsko more i grob među borovima 
gdje mu počiva vjerna druga, a tu se dekud 
kočio manastir, iz kojega izvukoše Stjepana II., 
da ga iza Zvonimirove smrti okrune kraljem 
hrvatskim u Solinu, god. 1089. 

Ova se vijest vrlo neugodno dojmila Ivana. 
Bio je neutješljiv u svojoj tuzi, ali na Boga 
nije mogao žaliti. Bog ju je dao, pa ju jei 
uzeo, a prama njezinoj zasluzi dao joj je do- 
stojno mjesto u kraljevstvu nebeskom. 

Iza dvije godine najavi on majstoru Per- 
šiću, da istupa iz njegove radnje. Govorio je 
da mu je žao, što ga mora ostaviti, ali da je 
uvidio, da bi za njega bilo bolje, da osnuje 
samostalnu radnju, pa da radi na svoju ruku 
Peršić se nije ništa ljutio, pače mu je nudio i 
gotova novca, da otvori radionicu, na čem mu 

je Ivan prijateljski zahvalio govoreći, da ima 
dosta, da radnju otvori, a ako mu baš ustreba, 
da će se tad već lako na njega obratiti. 
še 

U Latinluk ulici, blizu Latinske ćuprije 
(mosta) — danas se zove Appelova obala, — 
kočila se dvokatnica Jovana Ćirića. Tudje je 
negda hrvatski Homer, fra Grgo Martić, imao 
malu crkvicu, župni stan i školu, što je sve za 
velikoga požara 1879. izgorjelo, samo je na- 
mještaj spasen i zastava, što ju je bosanskoj 
mladeži darovao g. 1867. Josip Juraj Strossmayer, 
biskup bosanski i srijemski ili dakovački. U 
prizemlju te dvokatnice bila su dva dućana, 
Jedan od njih uzeo je pod kiriju Ivan Tomić 
za svoj obrt, pa više njega izvjesio tablu, oko 
koje se omotala hrvatska trobojnica s natpisom: 


Ivan Tomić 
| krojač. 
asi 
Unutra radi on s tri kalfe i nekoliko še- 
grta dan i noć, jer su bezi i age počeli no- 
siti tijesne haljine, pa nikad posla svršiti. 
Osnovalo se i hrvatsko pjevačko i gla- 


zbeno društvo Trebević god. 1884., kojemu je. 


97 


hrvatski pjesnik Veljko Obradov (Ante Jukić) 
bio glavni pokretač, a tudje je Ivan Tomić uz 
dičnoga Slovenca profesora Josipa Žnidaršića 
bio najmarljiviji član. To društvo namjera- 
valo je godine 1900 razviti svoj barjak, koji 
su mu zagrebačke gospođe dobrohotno poklo- 
nile. O tom svečanom činu pisale su sve hr- 
vatske novine na dugo i široko pozivajući svu 
hrvatsku braću na ovu rijetku proslavu. Ivan 
sam šaljući raspored svečane proslave svomu 
dobrotvoru Jurju Careviću i pozivajući ga sebi 
da mu dođe, za gosta među ostalim pisao je 
i ovo: 

»Ovdje će se, dragi moj poočime, sastati 
sve, što hrvatskim duhom diše. Različna društva, 
koja probraše sebi zanosna imena naših kra- 
jeva, naših gora, naših kraljeva i vojvoda, pje- 
snika, književnika, glazbenika, glazbenih na- 
stroja i tomu slično, najaviše svoj dolazak, Samo 
da Vam napišem neka imena, a ostala ćete či- 
tati u novinama. Evo Vam: Trebević kao kuće: 
domaćin, Vlašić, Dinara, Majevica, Zvijezda, 
Kolo, Podravac, Posavac, Krajišnik, Graničar, 
Gundulić, Preradović, Lisinski, Tomislav, Zvo- 
nimir, Tvrtko, Zmaj od Bosne, Zvono, Hrvat, 
Slavuj, Dvojnice, Davor, Lipa, Vijenac, Sloga, 
Nada, Sloboda, Zora, Primorski Hrvat, Rasa« 

dnik, Vila itd., različna sokolska društva i hrvat- 
ske čitaonice iz svijeh hrvatskih krajeva od 
Soče do Timoka, od Blatnoga jezera do Bojane 
i plavetne Adrije, pa i spljessko gradsko za- 
stupstvo bit će zastupano, jer će sam glavom 
načelnik gospodin Vicko Milić doći bosansko« 
hercegovačkim Hrvatima u pohode na proslavu, 
te se nadam, da ni Ti ne ćeš ovu krasnu zgodu 
propustiti, kakve nije Bosna doživjela od iž- 
umrća kraljeva hrvatske krvi, ni od doba 
Tvrtka 1. Ponosnoga. 


XVII. 
daqlavak: 


3. lipanj 1900. bit će zabilježen zlatnim 
slovima u povijesti hrvatskoga naroda, a na- 
pose u povijesti Herseg-Bosne. Toga se dana 
razvila svečano hrvatska trobojnica pod visokim 
Trebevićem na obali brzoteke Miljacke, koja 


kao pomamna juri u valovitu Bosnu, a s njom 


u mutnu Savu, pa dalje u tihi Dunav, koji se 
lijeno i lagano uvlači u Crno more donoseći 
mu silnu vodu s hrvatskih visokih gora, 

Dan prije prispjela je silna množina hr- 
vatskoga naroda na sarajevski kolodvor i očeki- 
vala mnoge goste, što su jurili brodskim vlakom 

iz ravne Slavonije i pitomnoga Srijema, iz bo- 
gate Bačke i Banata, iz bijeloga Zagreba, ple- 
menitoga Zagorja, iz gorskih hrvatskih krajeva. 
Kranjske, Štajerske i Koruške, iz sirotne Istre 
i iz kršnoga hrvatskog Primorja. Hercegovačkim 
vozom dolazila su naša kršna braća Dalma- 
tinci iz sve. Dalmacije: iz Zvonimirova grada 
Spljeta i hrvatske Atene — Dubrovnika, iz Ma- 
karske, kolijevke starca Milovana (Kačića), iz 
Buke od Kotora, kako starac Milovanu svom 
»Ugodnom razgovoru naroda slovinskog« naziva 
Boku kotorsku, pa izkršne zemlje Hercegovine, 
kojoj Stjepan Vukšić g. 1448. dade ime postavši 
hercegom zemlje sv. Save, a prije se ova 
pokrajina zvala Hum ili Zahumlje. Taj je 
voz bio svečano okićen. Na njemu su se 
vijale hrvatske trobojnice, a veseli također 
trobojnicama okićeni putnici virili su kroz pro- 
zore i jedva čekali, kad će proći tunele u Ivan 
planini, da ugledaju plodno Sarajevsko polje 
ina njemu šeher-Sarajevo, gdje će se naša 
krasna zastava razviti i vijoriti, da je svi 
bijesovi ne će moći srušiti, ni po njoj ga- 
ziti, kao što je nijesu nikad ni gazili, jer 
Hrvat svijestan sama sebe i svojih svetinja, zna 
to neustrašivo braniti i čuvati i svojim po- 
tomcima na obranu i čuvanje ostaviti. 

Juri voz. Svjetina se tiska. »Dolaze Dal. 
matinci i Hercegovci« — govori svjetina. Već 
se iz voza čuju gromki povici: »Živio!« I ne 
bi dugo, voz stade, a iz njega se prvi pomoli 
postar gospodin, a za njim navriješe ostali. Pred 
ovoga gospodina svečano stupi mlad, crnoma. 
njast čovjek, crne frčkave kose, s naočarima 
na nosu, te krasno, zanosno, svečano, ganutljivo 
i oduševljeno prozbori nekoliko riječi. Taj je 
gospodin bio dr. Nikola Mandić, rodom Travnjak, 
odvjetnik u Sarajevu i predsjednik » Trebevića.« 
Onaj stari gospodin isto mu tako prijateljski 
zahvali, kako ga je onaj dočekao prijateljski 
a toje bio načelnik Zvonimirova grada Spljeta, 
gospodin Vicko Milić. Uz njega stajaše čovjek 
poguren, duge sijede brade, u koga se upiljile 
oči jednoga između članova Trebevićeva od- 
bora, pa nikad ne trepću. Očito ga poznaje, te 
bi mu priskočio kao igla magnetu, ali ne smije 
kvariti red, dok se govori ne svrše. Ali kad 
se pozdravni i odzdravni govor svršio, moglo 
se vidjeti, kako se stari bradaš i jedan mladi 
čovjek od srca grle i ljube, te se ne mogu s 
junačkih grudi rastaviti. Bili su to Juraj Carević 
i Ivan Tomić. 

Sjutradan se razvila ,hrvatska trobojnica 
svečanim načinom u srcu Bosne usred dugoga 

i širokog šeher-Sarajeva. Nad njim je bdila s 
nadnesenim golim sabljama hrvatska sveučilišna 
omladina iz Bosne, te se zavjerila, da će sa 
svima nazočnima bez razlike vjere braniti taj 
sveti znak riječju, perom i golim mačem izla- 
žući za njega svoju čeličnu grud i prolijevajući 
svoju toplu, rumenu krv. Tu su bili i Juraj Ca- 
rević i Ivan Tomić, pa su taj čin toplim su- 
zama radosnicama poškropili i blagoslovili. 

Dugo su uvečer Juraj i Ivan o tom sve- 
čanom činu govorili. Prije nego će na počinak, 
upita Juraj Ivana: 

»A čija ti je ovo kuća, gdje stanuješ ?« 

»Moja i tuđa«. 

»Kako to? 

»Već sam preko polovice njezine vrijed - 
nosti u nju uložio i na nju se uknjižio. A kako 
moj gazda Jovan Ćirić ne vraća duga, a svaki 
ga dan ovrhom napastuju, bit će prinuđen, da 
mu isplatim ostatak, pa da kuću posve na se 
prenesem i u svoje vlasništvo pribilježim i 
ubrojim«. 

»A otkud ti novac ?« 

»Ovih deset« — pokaza Ivan na prste — 
zaradili su to davno, a štednja i umjeren ih 
život uščuvao«. 

Carević jeotišao već spavati. Ivan je ostao 
njišući sina Zvonimira na koljenima, jer se već 
pred tri godine oženio s jednom siromašnom, 
ali čednom i poštenom djevojkom. Da lakše 
djetetu san pane na oči, on gaje na koljenima 
njihao i pjevao mu. 

Dijete je međutim zaspalo. I Ivan Tomić 
pomolivši se Bogu prevalio se i slatko zado- 
voljno spavao, dok ga nije probudila rujna zora, 
što se povezla na svojim vatrenim kolima preko 
visoke Romanije i Grdonja i hrvatskom rodu 
donijela dan bolje budućnosti, novu sreću i slo- 
bodu, da može i smije reći: »Ja sam Hrvat, a 
predi su mi bili: Tomislav, Zvonimir, Krešimir, 
Svačić, Kulin, Tvrtko, Zrinjski, Frankopan i 
druge neugasive zvijezde na hrvatskom nebu«, 


— što prije toga nije smio izustiti, ako nije | 


htio s onu stranu brave putovati ili globu pla- 
tit. — Mogao je sad dodati: »Ako mi sve na 
svijetu otmete, to mi ne možete oteti, jer mi 
je to rođena majka slatkim mlijekom prvi dan 
moga rođenja na ovaj svijet u srce i dušu 
uštrcala; ugodnim me hrvatskim pijevom u mekoj 
zipci odnjihala, pa hoću, da me kao pravoga 
Hrvata, ne kao Hrvata po rodu i Hrvata na 
jeziku, nego i kao Hrvata na djelu i činu, 
tužnom hrvatskom naricaljkom u grob hladni 
polože«. 

Kad su se Ivan Tomić i Juraj Carević ujutru 
probudili, čulo se s ulica i trgova: »Živjela 
Herceg-Bosna! Živjeli Hrvatil« — što su vi- 
kali hodčasnici, koji su se vraćali s »Trebevi- 
ćeve« proslave. 

I mi velimo i recimo: »Živjeli Hrvati!« ali 
nesamo jezikom, nego i činom, kako to čini 
Ivan Tomić, jer u njegovoj radionici stoje tri 
limene štedionice, na kojima piše: »Za društvo 
sv. Cirila i Metoda«. — »Za hrvatsko potporno 
društvo«, — »Za Napredak«, gdje on dnevno po 
trideset filira ulaže, u svaku štedionicu po deset, 
a ne dA svomu nijednom prijatelju, ni naruči- 
telju iz svoje radionice izići, dok u koju ne 
spusti makar i samo jedan filir. 

Tako valja, Ivane Tomiću! Daj, Bože, da 
nađeš mnogo dostojnih. nasljednika! A hoćeš, 
ako Bog da, kako mi nešto potihano na uho 


šapće. 

